
Maresalul lon Ant 





Istoria merge înainte 


Păcatele Mareșalului Antonescu au fost oarecum 
„spălate” prin abuzurile de azi și prin influenţa pe care o au 
sovieticii asupra țării. 

Ieri, încă vinovat, Mareșalul cade ca un martir al cauzei 
românești, pentru că România nu mai cunoaşte decât o 
singură ameninţare: Rusia. În jurul lui se va naște o legendă 
care va îndulci judecata istoriei, și care va dăinui peste timp. 

„Moartea ce i se trage din mânia imperiului vecin îl 
apropie de sufletul unui popor care se simte în întregime 
amenințat de acea împărăție”. 

În vreme ce în România el a fost hulit printr-o campanie 
politică şi propagandistică, fiind în clipa demiterii sale, 
respectiv 23 August 1944, și până în decembrie 1989, un 
personaj politic interzis în ţara sa, adevăratul Antonescu a 
fost descoperit în exil. 

Imediat după 1989, cercetarea istorică românească şi 
istoriografia au realizat recuperarea științifică necesară nu 
numai a Mareșalului lon Antonescu, ci și a altor lideri 
politici importanți, ținuți la index după anul de graţie 1945. 

Chiar regele Mihai I în persoană a observat cu temei, sub 
acest aspect, că Antonescu aparține istoriei şi faptelor lui. Nu 
le poţi da interpretări care să-l disculpe. Ori, dimpotrivă, 
să-l acopere de vini. „Istoria nu se ocupă de așa ceva, 
Antonescu așa cum a fost rămâne un mare personaj”? 

În faţa tribunalului, numit sugestiv al poporului, iar 
procesul, al marii trădări naționale, mareșalul Ion Antonescu 
și echipa sa au fost judecaţi — potrivit actului de acuzare nr. 
1 din 29 aprilie 1946 — pentru dezastrul țării şi crime de 
război. 

Judecata din 1946 a fost pătimașă și sentinţa: 
condamnarea la moarte a Mareșalului Antonescu și a unora 
dintre colaboratori, era dată înainte de așa-zisa judecată.” 

Astăzi, dezbaterea problemei Antonescu este profund 
afectată de avertismentul că Occidentul, SUA în esenţă, 
n-ar... agrea așa ceva. Ca să nu ne mai referim la opinia prea 
larg răspândită cum că acest capitol al istoriei naționale ar 
ascunde pericole și curse incredibile, ce-ar putea afecta în 
ultimă imstanță poziția României în cadrul Comunităţii 
Europene și în cea Euro-Atlantică. Atunci, ce altceva rămâne 
decât să ne preocupăm de trecut, ignorând toate 
avertismentele prezentului care, dacă ar fi acum absente, 
mâine ori poimâine ar permite, cu siguranță, ivirea altor 
cazuri și care nu vor mai avea, bineînțeles, legătură cu cazul 
Antonescu. 

lar aceasta, dintr-o rațiune elementară: peste tot și peste 
toate istoria merge înainte. 

Generalul magistrat loan Dan a avut curajul de a investiga 
întreg dosarul procesului fantomatic al mareșalului lon 
Antonescu. 

S-a adeverit, astfel — observa înaltul magistrat — 
prezicerea mareșalului Antonescu din scrisoarea adresată 
soției sale la 17 mai 1946, referitoare la modul în care 

„poporul român de jos” fusese. constrâns să asiste 
neputincios la opera infamă a tribunalului dm București: 

„Judecata lui pătimașă de azi nu ne înjosește şi nici nu ne 
atinge. Judecata lui de mâine va fi singura dreaptă și ne va 
înălța” 

Istoricii și-au focalizat atenţia şi au investigat dosarul sau 
cazul mareșalului, fost conducător al statului român în 
perioada 1940-1944. | 

Mareșalul rămâne în seama istoricilor și prin aceasta, 
istoriei. Nu aparține politicienilor care, fie l-au trădat ori l-au 
asasinat, fie l-au încredmţat oprobriului public general în 


anii comunismului, fie l-au dat uitării, ceea ce este mult mai 
grav. 

Dacă ar fi să dăm crezare spuselor mareșalului: „Prevăd 
un al treilea război mondial care va pune omenirea pe 
adevăratele ei temelii sociale. Ca atare, dumneavoastră și 
urmașii dumneavoastră veţi face mâine ceea ce eu am 
încercat să fac astăzi, dar am fost înfrânt. Dacă aş fi fost 


învingător, aș fi avut statui în fiecare oraş al României”... 


Ceea ce trăim astăzi certifică o dată în plus trăirile de atunci 
ale mareșalului. 


1 Gheorghe Buzatu, „România cu şi fără Antonescu”, laşi, Editura 
Moldova, 1991, p. 338. 

2 Mihai 1 al României, „Cuvinte către români”, Ediţia Gheorghe 
Buzatu, Iași, Editura Glasul Bucovinei, 1992, p. 40. 

31. Dan, „Procesul Mareşalului lon Antonescu”, Bucureşti, 
1993,p. 279. 

4 Gheorghe Buzatu, din Istoria Secretă a celui de-Al Doilea Război 
Mondial, vol. 2. București, Ed. Enciclopedică, 1995, p.274 

5 Gheorghe Buzatu, „România cu şi fără Antonescu”, lași, Ed. 
Moldova, p. 336 LE 

Una dintre cele mai controversate personalități politice 
ale României moderne, lon Antonescu s-a născut la 2/14 
iunie 1882, la Pitești, în familia ofițerului de carieră Ion 
Antonescu. Crescut de mic într-o educație spartană, în 
rigorile exigenței militare, după absolvirea cursurilor școlii 
primare au urmat patru ani de gimnaziu, apoi școala fiilor de 
militari (liceul militar) de la Craiova, pe care a absolvit-o la 
25 iunie 1902. În același an, s-a înscris la Școala Militară de 
Infanterie și Cavalerie, ale cărei cursuri le-a absolvit în anul 
1904, la 1 iulie, fiind înaintat la gradul de sublocotenent în 
arma cavaleriei. 

Sublocotenent la Regimentul 1 Roșiori, s-a distins în 
timpul Răscoalei din 1907, când, în fruntea unui Mic 
detaşament care apăra intrarea în Galaţi, fără a trage un foc 
de armă a convins ţăranii răsculați să nu intre în oraș. Pentru 
aceasta a fost felicitat de inspectorul general al cavaleriei, 
prințul moștenitor Ferdmand. A fost avansat locotenent în 
1908. 

În 1911 a fost admis în Școala 
Superioară de Război de la Saint Cyr, 
Franţa, pe care a absolvit-o în 1913, 
primind gradul de căpitan. A participat la 
cel de-al doilea război balcanic, ca ofițer de 
operaţii în statul-major al Diviziei 2 
Cavalerie, funcție în care s-a remarcat în 
mod deosebit, fund decorat, la încheierea 
campaniei, cu Medalia „Virtutea Militară 


Mareșalul lon Antonescu, | 
imagini de dinaintea execuţiei. 

de Aur” — de pace (7 octombrie 1913). Între 1 noiembrie 
1914 şi 1 aprilie 1915 a servit la Școala de Ofiţeri de 
Cavalerie de la Târgovişte. 

A participat la Primul Război Mondial (1916-1918), în 
funcție de șef al statului-major al generalului Constantin 
Prezan (din 1930, mareșal). În această funcție, Antonescu a 
conceput planurile de apărare a Moldovei faţă de invazia 
trupelor germane conduse de feldmareșalul Mackensen în a 
doua jumătate a anului 1917 (din 1916, majoritatea 
României se afla sub ocupaţie germană). Regele Ferdinand 
1-a recunoscut meritele, spunând: Antonescu, nimeni altul nu 
poate ști mai bine decât regele tău marile servicii pe care le-ai 
adus ţării în acest război! Pentru aportul la cucerirea 
Budapestei și întrângerea Armatei Roșii Ungare, locotenent- 
colonelul lon Antonescu a fost decorat cu Ordinul „Mihai 
Viteazul”, clasa a IIl-a (Decretul Regal nr. 5454/31 
decembrie 1919). În război, Antonescu și-a câștigat reputația 
de comandant militar priceput şi pragmatic, executant 

meticulos şi dur, ceea ce 1-a şi adus porecla de „câinele 
TOȘu”. 

Între 1922 şi 1926, Antonescu a fost atașat militar al 
României în Franţa, Marea Britanie şi Belgia. După 
reîntoarcerea în România a fost comandantul Școlii 
Superioare de Război (1927-1930), șeful Marelui Stat-Major 
al Armatei (1933-1934), promovat general de divizie la 25 
decembrie 1937 şi după trei zile a fost numat ministru al 
Apărării în guvernul de 44 de zile al lui Octavian Goga 
(1937-1938). În urma unei afirmaţii vexatorii la adresa lui 
Carol al lIl-ea, şi-a clamar notoriu moralitatea prin 
refuzul de a se aşeza la masă cu regele acompaniat de Elena 
Lupescu, pe motiv că nu stă la masă alături de-o c... 
(metresă), deşi el însuşi îşi alesese o femeie încă măritată, 
pe Maria Fueller înainte ca aceasta să fi fost divorțată - a 
fost demis și trimis disciplinar la comanda Corpului 4 
Teritorial apoi, în 1940, 1 s-a impus domiciliu forțat la 
mănăstirea Bistriţa. 

Când Carol al Il-lea și regimul său ajung în prag de 
prăbuşire, la 4 septembrie 1940, Antonescu este numit 
conducătorul guvernului, acordându-i-se puteri depline. Ca 
urmare a situației grave din ţară, generalul îi cere lui Carol 
al II-lea, în seara zilei de 5 septembrie, la ora 21.30, să 
abdice. Astfel, în primele ore ale zilei de 6 septembrie, Carol 
al II-lea a semnat actul prin care anunţa că a hotărât să treacă 
fiului său Mihai „grelele sarcini ale domniei”. În aceeași zi, 
noul rege Miha: I depune jurământul, după care semnează 
primul său decret: (Art. 1. Învestim pe domnul general Ion 
Antonescu, preşedintele Consiliului de Miniştri, cu depline 
puteri pentru conducerea statului român. Aceste puteri 
depline le-a deținut până la data arestării lui. 


La 16 septembrie 1940, lon Antonescu s-a autopromovat 
la gradul de general de corp de armată, iar la 5 februarie 
1941, la cel de general de armată. A fost decorat de germani 
cu „Crucea de Fier” în rang de cavaler, la 6 august 1941, 
pentru ca la 21 august 1941 să primească ordinul „Mihai 
Viteazul”, clasa a II-a şi clasa I (cea mai înaltă decorație de 
război românească). 

Generalul Antonescu a fost înălțat la demnitatea de 
mareșal (era al treilea mareșal din armata română după 
Alexandru Averescu şi Constantin Prezan, fără a lua în 
calcul pe mareșali din familia regală, inclusiv pe Mihai |, 
proclamat mareșal onorific în aprilie 1941) la 22 august 
1941. 

Bucureşti, Ed. Meronia. 2006. 


Să trăiţi, Domnule Mareșal! 


CONSTANTIN VĂRĂȘCANU, 


Asociaţia Naţională „Cultul Eroilor”, Filiala Argeș 


„+ Și Alexandru se pare că a fost asasinat, în plină glorie 
(în alt mod, desigur) şi Caesar şi Napoleon... Numele lor 
sunt astăzi ISTORIE. 

Ai fost un strateg desăvârşit, ați primit cea mai înaltă 
distincție a Armatei Române pe frontul Reîntregirii 
Nationale, chiar din partea lui Ferdinand cel Loial, care a 
luat-o de pe vestonul său şi v-a prins-o în piept, să o purtaţi 
cu mândrie. 

Aţi fost şef de promoție la Saint-Cyr şi ataşat militar al 
României în Franţa şi Anglia, v-aţi asumat conducerea 
statului într-un moment de cumpănă al neamului nostru, cu 
trupul țării amputat, v-aţi dedicat toată fiinţa refacerii hărții 
neamului românesc, pe care o purtați mereu în inimă şi 
pentru care ați sângerat cu ţara în trei campanii militare, ati 
avut curajul să treceţi „hotarul nedrept” în două războaie 
mondiale şi... cu ce v-aţi ales? Cu trădare, .... anchetă 
NKVD, simulacru de proces şi asasinat mişelesc în 


închisoare, iar in plus, verdictul neverosimil al unor 
instrumentiști: „criminal de război”. Unde este 
cavalerismul de altădată? Chiar şi duşmanii trebuie 
respectați într-un anume fel. Generosul „Iribunal al 
Poporului” s-a implicat în „Procesul marii trădări 
naționale”. Cât se poate de fals, ori simplă schimbare de 
roluri. Cine a trădat? Cine sunt adevărații trădători ? 

„Liga Mareșal lon Antonescu” a iniţiat ridicarea unor 
monumente, acordarea numelui dumneavoastră unor străzi 
din mai multe oraşe, deputaţii v-au păstrat un moment de 
reculegere în 1991. Din păcate, a venit un vânt din afară 
care v-a năruit statuile, iar străzile au fost rebotezate. 

La Comandamentul Înalt al Istoriei, mareșalul Antonescu 
este vinovat că şi-a iubit prea mult Neamul, Regele şi ara, 
că a purtat pe piept şi în inimă ordinul „Mihai Viteazul”, alt 
martir al Unirii, că a intrat pentru totdeauna în sufletul 
neamului românesc. 

Controverse militare ale perioadei 1940-1944 


Epoca guvernării generalului lon Antonescu a fost 
disecată cu multă nugală de istorici aparținând diferitelor 
orientări politice și, implicit, scrierea după principiul fără ură 
și părtinire nu s-a aplicat. A fost considerat criminal de 
războt, apoi, după 1989, au început să se nuanţeze opiniile. 
Acuzaţiile în domeniile politice, militare sau ale drepturilor 
omului s-au menținut în multe analize ștunțifice sau de 
popularizare a istoriei. Prezentul studiu va încerca să supună 
unei critici dure doar deciziile de natură militară şi astfel să 
dispară miturile lansate în scopuri comerciale. 


Alianţa cu Germania 

Generalul Antonescu a fost considerat dușman al 
poporului și fascist deoarece s-a aliat cu Germania, stat 
condus de dictatorul Adolf Hitler. Să plecăm de la premisa 
că a fost o mare eroare de orientare, chiar o crimă împotriva 
României. Să vedem care era situația internaţională în 
septembrie 1940 când a venit la putere lon Antonescu. 
Aliatul tradițional al României era Franţa, stat democratic, 
dar care fusese zdrobită militar în șase săptămâni în 
mai-iunie 1940. Un alt prieten din prima conflagrație 
mondială a fost Anglia, dar care din punct de vedere terestru 
nu prea mat conta după fuga rușinoasă de la Dunkirk și doar 
armele americane au asigurat refacerea unităților britanice. 
Nu prea aveau potenţial în fața blindatelor germane. Ar mai 
fi fost posibilă o alianţă cu URSS împotriva odiosului Hitler. 
Statul de la răsărit avea un mare potenţial ofensiv în 
domeniul blindatelor și ar fi putut să acorde protecție 
împotriva Germaniei. Și totuşi, nu s-ar fi putut realiza nico 
colaborare, chiar dacă generalul lon Antonescu s-ar fi rugat 
de Stalin şi-n genunchi. Trebuie să gândim puţin logic și să 
facem câteva comparații. Armata poloneză a înfruntat cu 
eroism diviziile Wehrmachtului în septembrie 1939, dar 
ofițerii prinși de Armata Roșie şi de către temuta poliție 
politică NKVD au fost executaţi fiecare cu câte un glonţ în 
ceafă. Erau doar niște duşmani ai poporului, după standarde 
comuniste. Descoperirea gropilor comune de la Katyn 
confirmă justeţea deciziei militare. Nu se respectau legile 
internaționale ale războiului modem. Finlanda a fost atacată 
fără să fi provocat incidente la frontiera cu marele vecin 
roșu. Experiența statelor baltice era cunoscută în detaliu. Au 
acceptat baze sovietice și apoi au fost ocupate militar. 
Basarabia, Bucovina şi Herţa au fost cucerite și apoi au 
început epurările prin execuţii în masă. Ocupaţia sovietică 
însemna execuții, arestări, deportări, distrugerea proprietății 
private și a credinţei de orice fel. Era cu adevărat o 
antilume. Generalul lon Antonescu n-a avut decât o 
singură soluţie: să fie aliat cu Germania în orice condiții, 
pentru a reduce agresivitatea Ungariei, Bulgariei și, mai 
ales, a Uniunii Sovietice. Nici Adolf Hitler nu avea altă 
soluţie. Prezenţa petrolului la Ploiești îl obliga să fie aliatul 
României cu orice preţ. Războiul dintre cele două puteri 
terestre era inevitabil în 1940 şi România ar fi fost oricum 

atacată din cauza existenţei petrolului. Geografia înseamnă 
uneori o condamnare sigură pentru popoare întregi. 


Decizia de a ataca URSS 


Generalul lon Antonescu și România au fost acuzaţi că au 
declanșat războiul de agresiune la 22 iunie 1941 împotriva 
popoarelor pașnice locuitoare în Uniunea Sovietică. 
Formularea cu atacarea la 22 iunie se mai păstrează prin 
manualele contemporane de istorie sau prin articolele unor 
istorici ruşi. Conservatorismul în gândire este o 
caracteristică a majorităţii oamenilor. Poate că popoarele 
sovietice erau pașnice, dar conducerea de la Kremlin, armata 
și poliția politică nu creșteau porumbei ai păcu. Din punct de 
vedere militar, Armata Roşie adoptase un dispozitiv pur 
ofensiv în iunie 1941 și atacul peste Prut era inevitabil. De 
unde se știe? Șapte divizii de tancuri erau masate la granițele 
României şi se cunoaşte că forțele blindate reprezintă 
mecanisme pure de agresiune. Folosirea tancurilor pe post 
de cazemate înseamnă o adevărată idioţenie militară. 
Apariția maselor de tancuri la frontieră înseamnă numai 
agresiune. Singura soluție era războiul în 1941. Dispunerea 
diviziilor de tancuri arată tot existenţa unor planuri ofensive. 
Divizule 39, 24 şi 15 de tancuri se aflau în Bucovina pentru 
O lovitură în forță spre sud. Diviziile 16 şi 11 se aflau la 
Orhei pentru o lovitură în centrul frontului, iar partea dinspre 
sud era lăsată în seama diviziilor 47 şi 44 de tancuri. O 
pătrundere peste Prutul inferior ar fi însemnat încercuirea 
armatelor româno-germane în Moldova centrală. $ansele de 
scăpare spre vest sau de rezistenţă ar fi fost minime în 
condițiile insuficienţei tunurilor antitanc și a camioanelor. 
Grupările mobile de izbire dispuneau și de două divizii de 
infanterie motorizată. Se adăugau două divizii de cavalerie 
(5 și 9), dotate din belşug cu mijloace blindate (Eliberarea 
Basarabiei şi a nordului Bucovinei, 22 iunie — 26 iulie 
1941), Editura Fundaţiei Culturale Române, București, 
1999, p. 150). Se ştie că astfel de mari unități au un ridicat 
potențial ofensiv, mai ales dacă se realizează surprinderea 
apărării. losif Stalin nu făcuse nimic pentru a menţine pacea 
cu România. Dimpotrivă. Incidentele la frontieră erau din ce 
în ce mai grave ȘI, practic, războiul a început înainte de 
guvernarea Antonescu, prin uciderea grănicerilor români 
după ocuparea Basarabiei (Flonca Dobre, Vasilica Manea, 
Lenuţa Nicolescu, Armata Română de la ultimatum la 
dictat. Anul 1940, vol. 1, Editat de Fundaţia General Ștefan 
Gușă, Editura Europa Nova, București, 2000, p. 279/281). 
Să nu uităm că trupele sovietice au făcut tot ce au putut 
pentru a dezorganiza armata română aflată în retragere din 
Basarabia, prin capturarea ofițerilor, scoaterea din front a 
soldaților din regiunile anexate și capturarea armamentului 
de orice fel (Ibidem, p. 307). URSS declarase război, dar mai 
avea nevoie de ceva timp pentru a permite acumularea de 
trupe şi armament pentru o confruntare decisivă cu 

Germania. Chiar şi ofiţeri superiori ai armatei ruse recunosc 
faptul că dictatorul de la Kremlin s-a folosit de resursele 
uriașului stat comunist pentru a declanșa revoluția mondială 
în perioada 1939 — 1941. Agresiunile s-au ţinut lanţ și 
România, Chiar dacă ar fi vrut să se mențină neutră, n-ar fi 
putut în iunie 1941 (Oleg Sarin, Lev Dvoretsky, Război 
contra speciei umane. Agresiunile Uniunii Sovietice 
împotriva lumii, 1919 — 1989, Antet, 1997, p. 75/76). Stalin 
avea un plan măreț de atac în 1941 (Jbidemn, p. 76). România 
a fost doar o victimă ce a încercat să se apere. 


Trecerea Nistrului 


A fost o decizie foarte comentată de către politicieni și 
1Storici. România n-a avut pretenţii teritoriale dincolo de 
cursul de apă, dar să nu uităm că era angrenată într-un 
conflict mondial. Ce înseamnă Nistrul în această situație? 
Valoarea ca obstacol militar era neglijabilă din cauza 
lungimii. leşirea din conflict ar fi lăsat aripa dreaptă germană 
descoperită, ceea ce ar fi permis trupelor sovietice 
executarea unor lovituri din flanc. În plus, comandamentul 
sovietic ar fi continuat ordonarea de atacuri împotriva 
României care era furnizoare de petrol pentru aviația 
germană. O lovitură reușită pe Nistru ar fi obligat armata 
germană să-și schimbe dispozitivul de luptă. Dacă vom face 
o altă comparaţie, vom vedea că nici trupele americane, 
britanice sau sovietice nu s-au oprit la un râu oarecare, ci au 

invadat teritoriul imamic până la victoria finală, până la 
Berlin. 


Ajutorul militar german 

Germania a fost acuzată de 1storicii români că n-a făcut 
mai nimic să ajute aliatul din Europa de Est. Livrările de 
armament au fost mici și cu ţârâita, nesatisfăcând necesitățile 
Armatei române pentru un război mondial. Repetându-se de 
multe ori ideea, a ajuns un adevărat clișeu sau mit. Analizând 
datele oferite de lucrările publicate de istoricii militari pe 
baza documentelor de arhivă, rămâi stupefiat de 
superficialitatea interpretărilor. Nu au nicio logică științifică. 
Doar până-n iunie 1941 s-au primit 669 de tunuri antitanc de 
calibrul 37 mm dm capturile făcute în Polonia (Eliberarea 
Basarabiei, p. 15). Mulţi vor zâmbi pe sub mustață la citirea 
datelor despre calibrul și forța de distrugere a proiectilelor, 
dar aici trebuie să facem o comparație mică de tot. Diviziile 
germane de imfanterie erau echipate cu arme similare. Se 
poate spune, fără a face o afirmaţie eronată, că înzestrarea 
armatei române a fost radical îmbunătăţită. Luptele din 
Basarabia și Bucovina au fost victorioase și datorită primirii 
a 40 de exemplare de Me-109 E, temutul avion de vânătoare, 
asigurând alături de IAR-80 superioritatea aeriană 
fundamentală în conflictele moderne. Cele mai moderne 
bombardiere grele (de fapt, mijlocii) erau cele de tipul He- 
111 din care au fost primite 34 de exemplare pentru 

Gruparea aeriană de luptă (Eliberarea Basarabiei, p. 94). 
Doar artileria antiaeriană sovietică a reuşit să deranjeze 
semnificativ zborurile de luptă și de recunoaștere. 

Cantităţile livrate de aliatul german par mici pentru un 
conflict mondial, dar nici industria Reichului n-a avut 
suficiente resurse pentru acoperirea mai multor fronturi cu 
consumuri uriaşe de tehnică şi munitie. Înainte de 
declanșarea ofensivei sovietice de la Stalingrad, 19 
noiembrie 1942, au fost livrate 12 tancuri din modelul 
Panzer IV, cel mai modern blindat german din categoria 
mijlocie. Cifra pare ridicolă, dar situaţia diviziilor germane 
de tancuri era dezastruoasă în ceea ce priveşte înzestrarea cu 
armament. 

Apărarea antiaeriană a fost asigurată prin livrarea de 
tunuri automate de calibre mici (de exemplu, 124 de tunuri 
Rheinmetall de calibrul 37 mm până la 1 iunie 1941 
(Eliberarea Basarabiei, p. 75) şi de tunuri grele de calibrul 
88 mm, celebrele piese minune acht-acht, în 1944, pentru 


întărirea apărări de la Ploiești. Muniția specială de mare 


viteză și forță de distrugere venea tot din Germania. 
Partea germană a asigurat şi formarea de cadre instruite 
pentru echipamentul modern. 


leşirea din războiul mondial 


Mareșalul a fost acuzat că n-a dorit să iasă din conflict 
pentru a evita transformarea României într-un teatru de 

război. Uşor de zis dacă stai într-un birou de istoric și greu 
de făcut în practică. Să vedem care erau alternativele. Să 
presupunem că România ar fi încheiat un acord cu forțele 
inamice. În această situaţie, armata germană ar fi reacționat 
violent pentru a păstra petrolul, atitudine ce s-a văzut în 
august 1944. Prăbuşirea rezistenţei germane ar fi dus tot la 


înaintarea trupelor sovietice sub pretextul zdrobirii forțelor 


fasciste. Alianţa cu URSS ar fi însemnat același lucru. Orice 
pact cu Stalin însemna o catastrofă. SUA şi Marea Britanie 
luptau sub steagul capitulării necondiționate, ceea ce se 
traducea tot prin pătrunderea bolșevismului în România. 
Rezistenţa până la capăt era imposibilă dacă nu se dorea 
transformarea ţării într-un morman de ruine fumegânde. 
Superioritatea militară a inamicului era zdrobitoare. Singura 
variantă acceptabilă ar fi fost obținerea sprijinului occidental 
şi interzicerea pătrunderii Armatei Roșii pe teritoriul 
național măcar în graniţele de după iunie 1940. Lovitura de 
la 23 august 1944 a fost executată în pripă, tără a se gândi la 
consecințe, și n-a însemnat decât o deschidere largă a 
porților în faţa armatelor zise aliate. Chiar dacă n-au mai fost 
lupte semmficative, Armata Roșie a tratat: România ca 0 
bună zonă de jefuit în drumul spre Berlin. Calea spre 
comunizare era deschisă și cu binecuvântarea aliaților 
occidentali ai Uniunii Sovietice. 


| Testamentul olograf al Mareșalului lon Antonescu, 
București, 23 august 1944. 











Cum a privit regimul antonescian 
ideea redobândirii Cadrilaterului 


Una. din secvențele video păstrate de la procesul 
mareșalului lon Antonescu ni-l înfățișează pe fostul 
Conducător al Statului afirmând cu claritate, în faţa 
completului de judecată: “Nu am să neg că intenția mea a 
fost să refac graniţele țării. Toate granițele!”. În general, în 
istoriografie sunt bine cunoscute eforturile regimului 
antonescian de a redobândi Basarabia și nordul Bucovimei, 
prin războiul contra U.R.S.$., dar şi preocupările aceluiași 
regim pentru soarta românilor din Transilvania de Nord. Mai 
puţin cunoscute sunt însă atitudinile, punctele de vedere ale 
guvernului lon Antonescu în privința Dobrogei de Sud 
(Cadrilaterul), teritoriu cedat Bulgariei în același context 
internațional presant dim vara anului 1940. 

Istoricul Florin Constantiniu apreciază că, măcar prin 
comparație cu Transilvania, Cadrilaterul a avut parte de o 
atitudine discretă din partea lui Antonescu în relaţia cu 
Adolf Hitler În proiectele, discuţiile şi luările de poziţie 
interne, româneşti, lucrurile se prezintă însă ceva mai 
nuanțat; cercetarea bibliografiei de specialitate, completată 
cu investigarea unor documente de arhivă, conturează o 
anumită periodizare în atitudinea guvernului român, în 
această problemă teritorială, în cei patru ani consecutivi 
abdicăru lui Carol al II-lea. 

O primă etapă are ca punct terminus campania de 12 zile 
(6-17 aprile 1941) întreprinsă de către Germania hitleristă şi 
aliații săi, Italia, Ungaria şi Bulgaria, contra Iugoslaviei, 
ocupate și dezmembrate teritorial. Întrucât regimul 
antonescian avea ca prioritate absolută consolidarea internă, 
guvernul Filov îşi îndrepta atenţia spre obținerea ieșirii la 
Marea Egee, iar ambele state tindeau să se apropie de 
Germania, manifestând temeri antisovietice, raporturile 
româno-bulgare s-au caracterizat, în aceste câteva luni, prin 
destindere. Astfel, generalul Antonescu a semnat decretul de 
ratificare a Tratatului de la Craiova (7 septembrie 1940), 
prin care se stabiliseră condițiile concrete de evacuare a 
Cadrilaterului, cedarea acestui teritoriu fiind premisa, baza 
de discuţie, nu rezultatul negocierilor. Totuși, în preambulul 
documentului ratificat era pomenit regele Carol al Îl-lea, 
deși acesta abdicase în preziua semnării Tratatului”, semn că 
generalul Antonescu nu dorea să-și lege prea mult numele de 
un angajament impus României într-o conjunctură extrem 
de nefavorabilă. 

În perioada de cumpănă a anilor 1940-1941, frontiera 
comună româno-bulgară era, conform rapoartelor militare 
românești, slab păzită de bulgari”, iar presa din ambele state 
sublinia necesitatea colaborării între ele, sub egida Putenilor 
Axetr'. 

Cursul favorabil al relaţiilor româno-bulgare a fost însă 
întrerupt brusc de evenimentele petrecute în Balcanii de 


Vest în aprilie 1941, în speţă dezmembrarea statului: 


iugoslav și ocuparea Greciei de către Axă, evenimente 

urmate de instaurarea administraţiei bulgare în Macedonia 
Varda, Macedonia Egeeană și Tracia de Vest, totalizând 
câteva zeci de mu de kilometri pătrați. 

Creşterea bruscă și fără luptă a puterii și a importanței 
Bulgariei în zonă i-a determinat pe unii politicieni și 
diplomaţi români să elaboreze precipitat planul de 
compensare a României (ca în anii 1912-1913), fie prin 
retrocedarea Dobrogei de Sud, fie prin obținerea unui statut 
special pentru românu din Valea Timocului și comunitățile 
aromâne (și meglenoromâne) din Macedonia. 

Într-un memoriu adresat de către Mihai Antonescu (1904- 
1946) lui Manfred von Kilinger, ministrul german la 
București se afirma,  textual: “România înțelege să 
revendice cu hotărâre drepturile sale asupra Cadrilaterului, 
nu numai Ca 0 revizuire a unei Situaţii nedrepte, dar și în 
interesul echilibrului politic”. Contextul politic 
internațional din primăvara anului 1941 nu a permis însă 
materializarea în vreo formă a planurilor de extindere a 
jurisdicției sau influenţei românești în Balcani. 

Participarea României la ofensiva antisovietică, 
desfășurată sub egida Germaniei și, în particular, 
redobândirea Basarabiei, au influențat din două puncte de 
vedere raporturile româno-bulgare. Pe de o parte, s-au 
înmulțit speculaţiile, ipotezele și speranțele referitoare la 
viitoare modificări teritoriale. Astfel, speranţele 
Conducătorului (devenit mareșal la 21 august 1941) de a 
recupera Dobrogea de Sud, chiar dacă într-un viitor 
nedefinit, au devenit mai transparente. La 13 martie 1942, 
într-o ședință a Consiliului de Miniştri, lon Antonescu 
declara: “Trebuie să avem răbdare, să avem mare răbdare. 
Eu tratez problemele statului românesc în mod succesiv. Am 
tratat Estul. Va veni problema Vestului. Și a Sudului (...) 
Bulgaria și-a slăbit, ca și Ungaria - poziţia internă. Trebuie 
să ne întărim şi să așteptăm”. În așteptarea unui context 
favorabil pentru readucerea în actualitate a problemelor 
teritoriale în raporturile româno-bulgare, era necesar ca 
opinia publică să păstreze aspiraţiile pentru teritoriul sud- 
dobrogean dobândit în 1913 și pierdut în 1940, un rol 
important revenind manualelor școlare. Manualul de istorie 
pentru clasa a IV- a, apărut în anul 1942, prezintă pierderea 
Cadrilaterului drept un act de jaf, parte integrantă din 
dezmembrarea “României Mari” de către vecinii săi rapaci 
și inamici seculari ai poporului român?. În lucrări destinate 
unui public mai restrâns şi elevat, autori precum Dimitrie 


Gherasim” și Alexandru Budiși” scot în evidenţă izolarea 


deplină a României în momentul august 1940, ca și rolul 
jucat de U.R.S.S. în crearea contextului atât de favorabil 
pentru revendicările bulgare. 

Dim partea Bulgariei, mai ales în săptămânile imediat 
următoare căderi Odesei (16 octombrie 1941), diverse 
oficialități, începând cu Bogdan Filov, au reafirmat 

valabilitatea şi importanța Tratatului de la Craiova pentru 
relațiile româno-bulgare:. 

La nivelul mai larg al opiniei publice, după cum raporta 
diplomatul român N. Crevedia în ianuarie 1942, “existau 
temeri față de o eventuală acțiune românească în Dobrogea 
de Sud, dar nu lipseau nici speranțele că obţinerea 
Basarabiei va compensa amărăciunea românilor pentru 
pierderea Cadrilaterului, ba mai mult, că, prin obținerea 
Transnistriei de către România, s-ar crea premise ca ţara 
noastră să renunţe chiar și la Dobrogea Veche” (Constanţa și 
Tulcea), în favoarea Bulgariei”. 

Pe de altă parte, în urma reintegrării Basarabiei între 
granițele statului român, aceasta din urmă și-a extins 
jurisdicția și asupra celor aproape 180 000 de bulgari din 
sudul provinciei dintre Prut şi Nistru. Se deschidea, cel puţin 
teoretic. posibilitatea unui schimb de populaţie între bulgarii 
din Bugeac și aromânii din Macedonia și Tracia, ori românii 
din zona Vidin — Plevna - Lom. 

Nici România, nici Bulgaria nu doreau însă o asemenea 
soluție. Pentru bulgari, soluția optimă era obținerea unei 
largi autonomii, oarecum Similare celei de care se 
bucuraseră până în 1878 *, în tump ce din punct de vedere al 
guvemului român, soluția convenabilă ar fi tost trimiterea 
bulgarilor basarabeni peste Nistru, în viitoarea Ucraină 
germanizată. Soluţia schimbului de populație era respinsă 
tocmai pentru a păstra O marţă de manevră în raport cu 
Bulgaria, pentru Dobrogea de Sud". 

Oricum, până la finele conflagrației, nici România nu a 
putut păstra Basarabia, nici Bulgaria, Tracia și Macedonia. 
Degradarea continuă a situaţiei pe frontul răsăritean a făcut 
ca problema sud-dobrogeană să iasă de pe agenda 
Conducătorului, într-un moment când însăși existența 
statului român părea a fi pusă, pentru a doua oară în numai 
câțiva ani, sub semnul întrebării. Astfel, obiectând asupra 
condițiilor de armistițiu propuse de sovietici la 12 aprilie și 
31 mai 1944, condiții care nu se refereau la Dobrogea de 
Sud, nici Antonescu nu mat face vreo aluzie la acest spaţiu”. 

Întâmplător sau nu, tot acum apare monografia “Români 
și bulgari”, datorată lui P.P. Panaitescu, din care se degajă o 
imagine luminoasă privmd raporturile bilaterale, împreună 
cu aprecierea că Tratatul de la Craiova a restabilit 
înţelegerea dintre cele două state dunărene, grav afectată de 
evenimențtele dim 1913 *. 

În concluzie, putem afirma cu certitudine că redobândirea 
Dobrogei de Sud a fost unul din scopurile de perspectivă ale 
guvemării antonesciene, care nu s-a transformat în obiectiv 
imediat (cu atât mai puţin într-o realitate efectivă), din cauza 
complexității și a dinamismului, manifestate în cadrul 
contextului politico-militar internațional. 


Note: 

1 Florin Constantiniu, “O istorie sinceră a poporului român”, 
ediția a III-a, București, 2000, p.382 

2 “Monitorul oficial”, LVIII, 11 septembrie 1940 

3 Arhivele Naţionale Istorice Centrale (în continuare ANIC), 
fond Stoica Vasile, dosar 1/55, f.221 

4 Arhivele Ministerului Afacerilor Externe (în continuare 
AMAE), fond Bulgaria (1920-1944), vol. 82, f. 392-399 

5 Dimităr Sirkov, “Bulgarian National Territorial Problem” în 

Holocaustul în România de acum șapte decenii 


ELENA ȘTEFĂNICĂ, Grupul Școlar „Mihai Viteazul”, Pitești 


Până în 2004, în istoriografie în general se considera că 
Holocaustul este o problemă a Germaniei din vremea celui 
de al III-lea Reich. După 2004, termenul de Holocaust a fost 
extins, prin acesta înțelegându-se nu numai nimicirea 
evreilor în camerele de gazare din Polonia, ci și orice acțiune 
discriminatorie îndreptată împotriva evreilor sau a altor 
grupuri etnice. Dacă până în 2004 cei doi termeni 
„Holocaust” și „România” nu puteau fi asociați, după 2004 
s-a impus în istoriografia românească și în cea mondială o 
nouă temă de reflecţie: „Holocaustul evreilor din România”. 
Tema a surprins nu numai opinia publică românească, Ci și 
pe specialiștii în istorie. Astfel, prin noua definiție dată 
Holocaustului se înţelegea și deportarea evreilor și ţiganilor 
din România, din Bucovina de Nord și Sud, Dorohoi, 
Basarabia și Herţa în Transnistria. Chiar dacă în Transnistria 
nu au existat camere de gazare, din cauza condiţiilor 
groaznice de trai au pierit circa 100.000 de evrei şi un număr 
însemnat de romi. Astfel, oricât ar părea de greu pentru noi 
românii, trebuie să acceptăm că, într-o anumită perioadă 
istorică, deosebit de complexă, o parte a locuitorilor acestei 
ţări a avut de suferit din cauza ”vinei” de a fi diferiți etnic de 
NOI. 


În martie 2002, guvernul român a dat o Ordonanţă de 


Urgenţă - nr. 3l din 13 martie 2002 - privind „anterzicerea 
organizațiilor şi simbolurilor cu caracter fascist, rasist sau 
xenofob şi a promovării cultului persoanelor vmovate de 
săvârşirea unor infracțiuni contra păcii și omenirii”. Acesta 
a fost primul pas spre recunoașterea crimelor împotriva 
evreilor și țiganilor. După aceea, termenul de Holocaust a 
inclus și: discriminarea prin lege, pierderea drepturilor 
civile, destituirea din funcţii, confiscarea proprietăților, 
emigrarea forțată, ghetoizarea, deportarea în lagăre. 

Din păcate, asemenea măsuri au avut loc și în România 
sau în teritoriile administrate de ea, între 1938 și 1944. 

În continuare vom prezenta câteva momente ce jalonează 
destinul tragic al evreilor din România în perioada 1940- 
1944 (în timpul regimului carlist şi antonescian). 

l iuhe 1940 — pogrom antievreiesc la Dorohoi organizat 
și executat de unități mulitare în retragere din teritoriile 
intrate în componenţa Uniunii Sovietice; s-a soldat cu 50 de 
Morți. 

9 august 1940 — publicarea de către guvernul Gigurtu 
(iulie — septembrie 1940) a Decretului-lege privitor la starea 
juridică a locuitorilor evrei din România. 

30 august 1940 — este semnat Dictatul de la Viena prin 
care N-V Transilvaniei cu o populație de circa 1,6 milioane 
de locuitori, în majoritate români, intră sub stăpânire 
maghiară. Circa 160.000 de persoane, din care majoritatea 
evrei, au fost trimise de către Miklos Horthy în lagărele de 
exterminare din Polonia. 

Se ştie că Ungaria era o aliată de nădejde a Germaniei şi 
conducătorul ei a aplicat legislația antisemită, inclusiv 
„soluţia finală” promovată de Hitler. 

Dacă măsuri antisemite s-au luat începând cu ianuarie 
1938 în România, răspunderea pentru Holocaustul evreilor 
din România revine regimului antonescian (6 septembrie 
1940 - 23 august 1944). Ion Antonescu a fost învestit la 6 
septembrie 1940 prin decret regal cu depline puteri pentru 
conducerea statului român. Singura forță politică ce a ales să 
guverneze România alături de lon Antonescu a fost mișcarea 
legionară, în frunte cu Horia Sima. Astfel, la 14 septembrie 
1940, România devine Stat Naţional Legionar, iar generalul 
lon Antonescu este conducătorul Statului Legionar. 
„„Colaborarea” dintre Antonescu și legionari va dura doar 
până la 21 ianuarie 1941. Între 21 şi 23 ianuarie 1941 a avut 
loc la Bucureşti rebeliunea legionară în urma căreia Horia 
Sima dorea să rămână singurul conducător al statului. În 
acest context nu este atât de importantă lupta pentru putere, 
cât consecinţele acesteia pentru evrei. 

Astfel, între 21 și 23 ianuarie 1941, în timpul rebeliunii 
legionare, a avut loc un alt pogrom, în Bucureşti. Au fost 
ucişi peste 120.000 de evrei. S-au profanat principalele 
lăcaşuri de cult: Templui Coral, Sinagoga Mare, Unirea 
Sfântă, Marele Templu al evreilor sefarzi. Au fost devastate 
sute de locuinţe și magazine evreiești. 

Legionarii au fost îndepărtați de la guvernare, lon 
Antonescu rămânând adevăratul conducător al statului. 
Acesta a continuat măsurile antievreiești, dar și împotriva 
romilor. 

Care era „vina” care li se aducea israeliților? Evreii, și în 
special cei din Basarabia și din Bucovina de Nord, au fost 
făcuţi răspunzători de răpirea acestor teritorii românești de 
către URSS pe baza notelor ultimative din 27 și 28 iunie 
1940. Aceştia au fost acuzați că ar fi fost simpatizanți ai 
ideologiei bolşevice şi ar fi colaborat cu conducerea URSS 
pentru ca aceste teritorii să revină marelui imperiu roșu din 
răsăritul Europei. În special asupra evreilor din aceste 
teritorii s-a abătut legislația antisemită a regimului 
antonescian care își făcuse o profesiune de credință din 
eliberarea pământului sfânt al Basarabiei și al Bucovinei de 
Nord. 

După eliberarea acestor teritorii, prin participarea armatei 
române la planul „BARBAROSSA”, începând cu 22 iunie 
1941, cei „pedepsiți” prin deportare au fost tot evreii din 
aceste regiuni. 

Să urmărim în continuare câteva din legile antisemite ale 
regimului antonesctan... 

5 decembrie 1940 — Decret-lege privind statutul militar al 
evreilor care prevede, la art. 1: "Evrei, indiferent de 
categoria din care fac parte, sunt excluși de la serviciul 
militar. Ei sunt obligați a plăti taxele militare statornicite 
prin legi, cum şi de a presta munci în interes obștesc potrivit 
nevoilor statului”. 

2l iunie 1941 - Ministerul Afacerilor Interne emite 
ordinul privind evacuarea evreilor din sate Și târguri. 

22 iunie 1941 - generalul lon Antonescu ordonă armatei 
române trecerea Prutului. România intră în războiul 
antisovietic alături de Germania Nazistă. 

29 iunie/6 iulie 1941 - desfășurarea pogromului din lași 
prin împușcarea evreilor în incinta chesturii poliției și 
asfixierea în „trenurile morții”. 

24 iuhe 1941 — înfiinţarea ghetoului Chișinău. 

5 august 1941 — se emite ordinul guvernamental privind 
obligativitatea de a purta semnul distinctiv (steaua galbenă) 
de către evrei. 

19 august 1941 — se hotărăște intrarea sub administraţie 
română a teritoriului dintre Nistru și Bug (Transnistria), cu 
excepția regiunii Odesa. 

Profesorul Gheorghe Alexianu este numit guvernatorul 
Transnistriei. 

Odată cu administraţia românească a Transnistriei începe 
înființarea lagărelor pentru evrei returnați de nemți de pe 
teritoriul Transnistriei. Lagărele sunt înființate în Basarabia 
la Secuieni, Edineţ ş.a. 

9 octombrie 1941 — încep deportările în Transnistria din 
toate localitățile din Bucovina de Sud. Tot la aceeaşi dată 
președintele Federaţiei Uniunilor de Comunităţi Evreieşti, 
doctor W. Filderman, îi adresează un apel lui lon Antonescu 
prin care cere oprirea deportării evreilor din Basarabia și 
Bucovina în Transnistria, arătând că deportarea înseamnă 
moartea, moartea fără altă vină decât aceea de a fi evreu. 


Deportarea continuă și în anul 1942, până în octombrie, 


când guvernul Antonescu a decis stoparea deportării evreilor 
în Transnistria, apreciind că politica de lichidare a acestora 
putea avea consecințe negative pentru România în 
perspectiva înfrângerii Germaniei. 

În perioada următoare (octombrie 1942 — august 1944), 
Antonescu a sprijinit emigrarea evreilor și repatrierea 

diferitelor categorii de evrei. Emigrarea se făcea în schimbul 
unei taxe. Primii repatriați sosesc în Dorohoi la 20 
decembrie 1943. 

În acele vremuri extrem de grele, mulți români şi-au 
exprimat solidaritatea cu evreii și au acţionat pentru salvarea 
lor. Între aceştia se numără: Viorica Agarici, Traian 
Popovici și Regina-mamă, Elena. 

După război, circa 60 de români au primit diploma de 
„Drepţi ai Popoarelor”, oferită de Muzeul Yad Vashem din 
Ierusalim. La sfârșitul războiului, în România trăiau circa 
340.000 de evrei, constituind cea mai numeroasă comunitate 
evreiască din Europa. 

În memoria milioanelor de victime evreieşti s-a hotărât 
instituirea Zilei Internaţionale a Holocaustului. Pentru 
România, în anul 2004, ziua de 9 octombrie a fost declarată 
Ziua Holocaustului, pentru a se reaminți data de 9 octombrie 
1941 când au început deportările în Transnistria. 

Cunoașterea şi asumarea istoriei noastre trebuie să 
sensibilizeze opinia publică și îndeosebi timeretul, astfel 
încât măsurile inumane să nu se mai repete, indiferent de 
împrejurările excepţionale în care s-ar aplica și inditerent de 
justificarea acestora. 

Telegrama pe care Mareșalul 
n-a citit-o niciodată 


Mareșalul lon Antonescu - „„Conducătorul” României din 
clipele tragice ale celui de-Al Doilea Război Mondial - este 
una din temele cele mai „sensibile”, ale istoriografiei 
noastre. 

Între cei ce-l hulesc şi aceia ce-l consideră un Martir al 
Neamului există un Adevăr ce rămâne încă nespus decât cu 
jumătate de gură. 

Calitățile, ca și defectele sale, au fost mari, evidențiate în 
momentele în care însăși existența României ca stat suveran 
era în pericol. 

Guvemarea coruptă şi dictatorială a regelui Carol al II- 
lea, clasa politică venală și oportunistă, marile fraude 
financiare ale Camarilei patronate de „Duduia” Lupescu- 
Wolf, situaţia precară a echipării și proasta instruire a 
armatei, toate la un loc au dus la o profundă criză a societății 
românești interbelice. 

Generalul lon Antonescu - viitorul mareșal - a tras un 
puternic şi lucid semnal de alarmă în faţa regelui, a 
politicienilor şi a opiniei publice. Pentru atitudinea sa 





Manuscrisul deciziei de participare la război alături 
de Germania, București, 1944. 

NICOLAE IONESCU 


curajoasă a fost socotit Salvatorul, militarul inflexibil ce 
poate opri și asana declinul ţării. 

Și într-o mare măsură asta a și făcut. 

După pierderile teritoriale din lunile iunie-septembrie 
1940, situaţia internaţională a României continua să rămână 
una deosebit de grea. 

Nici Uniunea Sovietică, nici Ungaria nu erau satisfăcute 
de ceea ce obținuseră, continuând să aibă o atitudine ostilă 
faţă de România. 

În contextul dat, singura alternativă în păstrarea ființei 
naţionale pentru lon Antonescu - după abdicarea regelui și 
preluarea puterii - a fost strângerea relațiilor cu Germania 
nazistă. 

La 10 octombrie 1940, trupele germane au intrat în 
România, ocupând în primul rând Valea Prahovei cu vitalele 
ei resurse de carburanți. 

Pretextul a fost instruirea trupelor române. 

De fapt, lon Antonescu făcuse singura opțiune pe care o 
considera posibilă la acea dată - aderarea României la Pactul 
Tripartit (23 noiembrie 1940). 

Exista o altă opţiune, o altă alternativă, pentru statul 
român? 

Să recunoaştem că nu. 

Cu un colos agresiv și hrăpăreţ la Est (U.R.S.5.), cu o 
Ungarie revanşardă și șovină în Ardeal, singură Germania ne 
putea oferi o minimă protecție și asigurarea că ținuturile 
pierdute silnic vor reveni la patria-mamă, cândva, în viitor. 

Rolului de apărător şi întregitor de țară este acela căruia 
mareșalul Ion Antonescu i s-a dedicat cu toată energia și 
voinţa sa. 

Dar a fost el la capacitatea sa fizică și mentală maximă 
pentru această titanică misiune? 

Un om drept, corect, care afirmă cu glas tare ce gândește, 
ce își respectă cuvântul și angajamentele asumate, ia decizii 
prompte, trece rapid de la vorbă la faptă, militar inflexibil 
poreclit pentru asta „câinele roșu” încă din școala militară, 
aşa s-a remarcat lon Antonescu. Dar în același timp, un om 
debil din copilărie, suferind, bolnav, pe care corpul l-a trădat 
în momente esenţiale, când trebuiau luate cele mai 
importante și lucide decizii. 

Înainte de Primul Război Mondial a suferit un accident de 
călărie, fractura craniană fiindu-i grefată cu o plăcuţă de 
argint, de atunci rămânând cu un rictus al feţei ce îi sublinia 
severitatea trăsăturilor. Tot din această perioadă ar îi 
contractat (conform dr. Serban Milcoveanu, sursă 
neconfirinată însă de documente) și un sifilis pe care a 
refuzat să-l trateze în perioada 1923-24 când era atașat 
militar la Londra, vindecâdu-se mai târziu, în mare secret. 

Suferea, de asemenea, de malarie, boală ce-l extenua fizic 
și mintal prin crizele ciclice. 'Toate aceste suferințe ar fi putut 

să-i influenţeze puterea de decizie, energia și capacitatea de 
o înțelegere clară a evenimentelor în derulare. A condus 
România ca un dictator absolut, a făcut din tânărul rege 
Mihai | un personaj de decor, mânat de o singură idee și 
aspirație: binele țării, salvarea ființei ei naționale. Dar a 
greşit profund prin faptul că nu a încheiat niciun tratat, 
niciun acord scris cu Germania, prin care să fi fost stipulate 
şi negociate toate relaţiile (militare și economice) dintre cele 
două țări. Ba, mai mult, a continuat războiul contra U.R.5.S. 
după eliberarea Basarabiei și Bucovinei, doar pe baza unui 
angajament verbal faţă de Hitler, deși clasa politică și opinia 
publică românească își manifestau opoziţia. 

Acum - şi doar acum - S.U.A. și Marea Britanie se declară 
în stare de război cu România, recunoscând astfel tacit 
dreptul nostru de recuperare a teritoriilor anexate cu forța în 
19440 de către U.R.S.S. 

După dezastrul de la Stalingrad, din iarna anului 1943, 
on Antonescu a reluat prin cei doi lideri ai opoziţiei (luliu 
Maniu - P. N. Ţ. şi Constantin |. C. Brătinu - P.N.L.) 
relaţiile cu Aliaţii, pentru negocierea unui acord de retragere 
a României din război. Mihai Antonescu și Barbu Știrbei au 
purtat tratative cu Aliaţii atât în numele regelui, cât și al 
partidelor politice, cu acordul Mareșalului, dar Anglia și 
S.U.A. au hotărât să nu accepte negocieri dacă nu sunt 
angajate în același timp şi cu guvernul U.R.S.5. 

Regele, îndemnat de apropiații săi de la Palat (Grigore 
Niculescu-Buzeşti, loan Mocioni-Styrcea, Mircea loniţiu) 
începe propriul său joc, de eliminare a mareșalului Ion 
Antonescu şi de formare a unui guvem condus de luliu 
Maniu, care să încheie un acord rapid şi viabil cu Aliaţii. 
Sunt atraşi generalii Constantin Sănătescu și Aurel Aldea în 
acest „complot de palat. 

Evenimentele ulterioare se cunosc: arestarea pe 23 august 
1944 a mareșalului și a lui Mihai Antonescu, închiderea în 
fișetul plin de praf, preluarea de către comandoul condus de 
„inginerul Ceauşu”- Emil Bodnăraș - a celor doi, transferul 

lor la Moscova, procesul și condamnarea hotărâtă de Stalin, 
execuţia din „Valea Piersicilor” de la Jilava, pe data de 1 
iunie 1946, ora 10.30. 

Ce a urmat s-a numit - și pe bună dreptate — „Cruciticarea 
României”. Trupele sovietice au pătruns ca într-un ținut 
cucerit, rechiziţionând bunuri, animale, mijloace de 
transport, violând, jefuind sau chiar ucigând populaţia civilă. 

Șase mii de ofiţeri, şase mii de subofițeri şi 150 de mii de 
soldaţi români au fost dezarmaţi, luând drumul „gulagurilor” 
sovietice, loc de unde mulți nu s-au mai întors. 

Zadarnic a cerut delegaţia română sosită la Moscova, în 
seara zilei de 29 august, clarificarea situației României și 
încheierea urgentă a armistiţiului (totul după refuzul inițial al 
S.U.A. şi Angliei de a discuta cu delegaţia sosită la Cairo și 
condusă de ministrul de Externe Grigore Niculescu - 
Buzeşti). Abia pe 10 septembrie 1944 delegația română este 
primită de comisarul poporului pentru Afaceri Externe, V. 
M. Molotov, şi negocieri nu au avut de fapt loc, partea 
sovietică neacceptând nicio obiecţie la textul capitulării 
necondiționate. 

Şi astfel, din august 1944 până în iulie 1958, România 
s-a aflat sub ocupaţia trupelor sovietice care au impus cu 
tancul „conducerea democratică a poporului muncitor” în 
frunte cu Partidul Comunist, partid cu cea mai slabă 
rezonanță la sufletul românilor. Regele, decorat inițial de 
către Stalin cu Ordinul Victoriei (Pobeda) și dăruit cu două 
avioane, drept mulțumire pentru că 1-a predat efectiv țara cu 
toate resursele şi bogăţiile ei, a fost îndepărtat și silit să 
abdice (30 decembrie 1947). 

Ar fi putut fi scrisă altfel istoria României și a mult 
încercatului ei popor? 

Nu se pot face astăzi - iată, la 66 de ani de la acele 
evenimente - decât speculații. 

Dar răspunsul este se pare că DA! 

A existat un moment - un moment ratat, ca atâtea alte 
momente ratate de clasa noastră politică — un moment când 
totul ar fi putut fi altfel. Despre ce este vorba? 

Conspiratorii loviturii de stat - regele Mihai și Blocul 
Naţional-Democrat, format dim Partidul Naţional-Țărănesc, 
Partidul Naţional-Liberal, Partidul Social-Democrat și 
Partidul Comunist - nu au căzut de acord asupra datei în care 
urma să se facă îndepărtarea mareșalului Antonescu, aceasta 
fiind amânată de mai multe ori. 

În principal, Iuliu Maniu tărăgăna luarea unei decizii 
finale, considerând că armistițiul trebuie încheiat tot de către 
mareșalul Antonescu și de militari. 

Numai că regele, hotărât să iasă, cu orice preț, din conul 
de umbră în care se afla după 6 septembrie 1940, stabileşte 
îndepărtarea Conducătorului înainte ca acesta să încheie 
armistițiul cu Aliaţii. În seara zilei de 22/23 august, are loc 
ultima consfătuire conspirativă. Se reconfirmă data de 26 
august pentru îndepărtarea lui lon Antonescu și a 
colaboratorilor săi. 

A doua zi, însă, mareșalul își anunță plecarea pe frontul 
din Moldova pentru a supraveghea personal retragerea 
trupelor române pe linia fortificată Focșani - Nămoloasa - 
Brăila, retragere ordonată cu o zi înainte, solicitând înamte 
de aceasta o audienţă la rege. Evenimentele se precipită și 
Chiar dacă peste ani încearcă să nuanţeze și să condiţioneze 
actul său de refuzul cererii imperative de ieșire imediată din 
războiul alături de Germania și încheierea Armistițiului cu 
Aliaţii, regele Mihai îl arestează pe lon Antonescu. 

Pentru ce solicitase Mareșalul acea audiență regele uită să 
ne mai spună. Se pare că urma să-l informeze pe rege că în 
următoarele ore se aşteaptă o telegramă hotărâtoare pentru 
încheierea urgentă a armistițiului cu Aliaţii - respectiv 
guvernul U.R.S.5. 

Această telegramă, pe care lon Antonescu nu a citit-o 
niciodată, trebuia să sosească de la Stockholm, trimisă de 
doamna Kollontai, ministrul U.R.S.S. în capitala Suediei, și 
conţinea condiţiile mai bune de armistițiu pe care guvernul 
U.R.S.S. le oferea României, comparativ cu cele obținute de 
opoziție, la Cairo. 

De fapt, telegrama sosise deja în cursul dimineții zilei de 
23 august 1944 la Serviciul cifrului de la Snagov, dar a fost 
sustrasă de Mocioni-Styrcea și Niculescu-Buzești și predată 
lui Iuliu Maniu. Această recunoaștere a condițiilor mult mai 
bune obținute de Antonescu pentru România în urma 
negocierilor cu sovieticii este făcută în ședința Consiliului de 
Miniştri din 15 septembrie 1944, de același Maniu „...vă 
puteți închipui în ce situaţie ajungem noi, guvernul acesta, 
regimul acesta și în special noi, care am lucrat efectiv la 
pregătirea acestui armistițiu, când ni se va spune mâine- 
poimâine faptul că lui Antonescu 1 s-a promis de către dl 
Molotov 0 zonă neutră pe care noi nu 0 avem”. În 
stenograma şedinţei se menţionează în continuare: „Domnul 
ministru Buzești citește textul telegrame: conținând acest 
punct de vedere, privitor la recunoașterea unei zone libere”. 

Mai conținea telegrama şi alte prevederi obţinute de la 
ruși în urma negocierilor? Nu se știe. A dispărut. A fost oare 

distzusă la ordinul ia sau a lui Maniu? A fost distrusă 
mai târziu de guvernul comunist, la ordinul Moscovei, 
pentru acoperirea pentru totdeauna a concesiilor făcute faţă 
de România? Sumple speculații. 

Personal, mă îndoiesc de faptul că Stalin ar fi respectat 
prevederile acordului, odată ce trupele sovietice ar fi depășit 
arcul carpatic. 

Rămân însă faptele: prin actul său pripit din 23 august 
1944, regele Mihai a predat efectiv ţara în mâinile rușilor 
fără niciun acord prealabil de armistițiu. 

U.R.S8.S., Forţele Aliate nu ne-au garantat nimic, nu s-au 
obligat cu nimic față de România, faţă de poporul român sau 
faţă de rege, înainte - și cu atât mai puţin după - răsturnarea 
guvernului Antonescu. 

Războiul s-a încheiat în 1945, cu trupele române dând 
jertfă de sânge până în ultima clipă. Drept mulţumire, a 
trebuit să plătim daune uriașe față de U.R.S.S., ale cărei 
trupe au părăsit țara în 1958. Au lăsat în urmă o Românie 
secătuită, dar „democratică”, pentru încă 50 de ani de 
dictatură. 

Ar fi schimbat acea telegramă soarta României, a 
românilor sau a mareșalului lon Antonescu? 

Începând cu anul 1943, mareşalul nu a refuzat ideea 
încheierii unui armistițiu cu Aliaţii, dar numai în anumite 
condiţii. De aceea a dat mână liberă politicienilor - în special 
lui Maniu - să negocieze o pace cât mai avantajoasă pentu 
NOI. 

A spus-o de la începutul preluării puterii și până în 
ultimele clipe: „Eu nu sunt politician, sunt militar și onoarea 
militară și dragostea de patrie mă obligă să-mi respect 
cuvântul dat” - încercând să obțină de la partidele istorice 
(P.N.Ţ. şi P.N.L., de la Maniu şi Brătianu), preluarea rolului 
de conducători politici ai țării. 

Că aceștia au tărăgănat și amânat asumarea puterii, 
considerând că doar o conducere rmlitară poate salva ţara, că 
numai Antonescu trebuie să încheie armistițiul cu Aliaţii, 
rolul lor începând doar după aceea, totul a condus la actul 
nesăbuit și pripit al loviturii de palat din 23 august. 

Am fost „predați” de către S.U.A. și Marea Britanie în 
mâinile lui Stalin, fără împotrivire, fără demnitate, tără 
dreptul de a avea un cuvânt de spus, așa cum NU a dorit cel 
ce a plătit cu viaţa verticalitatea și inflexibihtatea de adevărat 
român - mareșalul lon Antonescu. 

Prin descoperirea acestei telegrame în arhivele noastre, 
sau mai degrabă în cele de la Kremlin, cândva, în viitor, se 
va face lumină în această întunecată pagină a istoriei 
naționale. 

- Procesul mareșalului Antonescu. Documente. vol. I-II, Ed. 
Saeculum, Ed. Europa Nova, 1995. 

PROCESUL 
MAREȘALULUI ANTONESCU 


Mareșalul lon Antonescu este, după 64 
de ani, o personalitate controversată așa 
cum controversată rămâne ȘI epoca în care a 
trăit. Controversată este și ultima perioadă a 
vieţii sale, aceea de după arestarea din după- 
amiaza zilei de 23 august 1944. În acea zi, 
pentru-că nu a acceptat hotărârea luată de 
rege şi liderii partidelor politice, ca 
România să iasă din alianţa cu Germania, 
fără anumite garanţii, lon Antonescu a fost 
demis şi arestat din ordinul regelui Mihai. 
Urmare a unui concurs nefericit de 
împrejurări, mareșalul şi principalii săi 
colaboratori au fost preluaţi de un grup de 
comunişti conduși de „inginerul Ceaușu'" 
(agentul sovietic Emil Bodnăraș, dezertor 
din armata română). Aceștia la rândul lor 
i-au predat Armatei Roșii care 1-a dus în 
UE S.S. 

Detenţia sovietică s-a petrecut în 
închisoarea Liublianka din Moscova. După 
proprile mărturisiri, mareșalul a locuit într-o 
vilă pe care a împărțit-o cu fratele 
Mikadoului, având mâncare bună și o 
îngrijire pe măsură. În timpul detenţiei, 
sovieticii i-au propus că, în cazul în care va 
recunoaște în scris şi de bunăvoie că 
Basarabia şi Bucovina de Nord n-au tost 
niciodată pământ românesc, nu va îi 
condamnat la moarte. Mareșalul Ion 
Antonescu a refuzat categoric, ca și istoricul 
Gheorghe Brătianu în pușcăria de la Sighet. 

Spre sfârșitul lui aprilie, după 20 de luni 
de anchete, în captivitate, unde s-a 
comportat cu demnitate, a tost trimis în țară, 
pentru a fi judecat de Tribunalul Poporului. 
În completul de judecată, ca procuror, a fost 
numit Alexandru  Voitin-Voitinovici. 
Interesant este că această numire s-a făcut la 
sugestia lui Lucrețiu Pătrășcanu, ministrul 
Justiţiei, Al. Voitin-Voitinovici fiind rudă a 
acestuia. În convorbirea pe care, în anul 
1984, istoricul lon Ardeleanu a avut-o cu 
procurorul din cadrul Tribunalului 
Poporului, acesta amintește, printre altele, o 
întâmplare din timpul procesului, 
interesantă: 

[...]. În ziua următoare urma să-l ascult 
pe Maniu, primul martor al apărării dintre 


ION |. ȘTEFAN 


cei desemnaţi de Antonescu [...]. În noaptea 
aceea a intervenit o chestiune destul de 
ciudată. Eu am fost invitat la masă de către 
soția unui şef de cabinet al lui Alexandrinii, 
pe nume Lungescu [...]. Și am acceptat . În 
timpul procesului umblam cu maşina mare 
însoțit de doi păzitori cu puşti mitraliere. În 
aceste condiţii am ajuns la familia 
respectivă şi le-am spus şoferului şi 
paznicilor să revină pentru a mă lua pe la 
ora 23. S-a făcut însă noapte şi maşina nu a 
mai venit; mi-a fost teamă să plec [...]. 
Dimineata am plecat spre tribunal şi când 
am ajuns [...] nu am fost lăsat să intru și am 
reușit cu greu aşa ceva. Pe trepte se aflau 
Teoharie Georgescu şi Avram Bunaciu, 
care au venit către mine agitați, spunându-mi 
că în noaptea aceea, maşina mea ce urma 
să vină să mă ia a fost găsită pe undeva, iar 
într-însa se aflau morti şoferul și 
însoțitorii! 

Prin Sentința nr.1? din 17 mai 1946, 
hotărâtă la Kremlin şi pronunţată de 
Tribunalul Poporului din București, cei 
șapte inculpaţi au fost condamnaţi la 
moarte. Mareșalul lon Antonescu a fost 
condamnat de șase ori la moarte, de două ori 
la temniţă grea pe viaţă, de trei ori la 20 de 
ani temniţă grea, o dată la 20 de ani de 
temniță riguroasă şi de 14 ori la degradare 
Civică pe timp de zece ani. 

Controverse sunt și în ceea ce privește 
alte două aspecte ale procesului 
mareșalului. Toţi cei condamnaţi au tăcut 
recurs. În acest sens, la 17 mai 1946, 
mareșalul  lon Antonescu, aflat în 
închisoarea Jilava, a dat avocaţilor C. 
Paraschivescu-Bălăceanu și Titus Stoica 
următoarea procură: Împuternicesc pe d-nii 
avocaţi Bălăcianu şi Titus Stoica, separat 
sau împreună, să redacteze şi să susțină 
motivele de recurs împotriva sentinței de 
condamnare a subsemnatului dată de 
Tribunalul poporului, precum şi a prezenta 
cererea de grațiere în numele meu. 1. 
Antonescu, 17.V.1946, Bucureşti.” 

Legea criminalilor de război nu prevedea 
însă alt motiv de atacare a unui proces decât 
dacă era greşită compunerea completului de 

judecată sau dacă ar fi tost greșită aplicarea 
pedepsei. În cazul dat, un astfel de motiv nu 
ar fi avut o cauză reală. Preşedintele secției 
penale a Curţii de Casaţie, cel care trebuia să 
judece recursul, a cerut o audiență la 
Lucrețiu Pătrășanu. Acestuia i-a arătat că 
există o problemă de neconstituționalitate, 
deoarece legea criminalilor de război nu 
prevedea alt motiv de recurs decât cele 
amintite mai sus. Astfel erau încălcate 
principiile constituționale și drepturile 
omului. Cu toate acestea, judecătorii de la 
Curtea de Casaţie nu au avut curajul să 
adopte o poziție în acest sens, respingând 
recursurile făcute de condamnaţii la moarte. 
Singura speranță rămăsese cererea de 
grațiere către regele Mihai. Cu toate că 
mareșalul lon Antonescu a refuzat să facă o 
asemena cerere, totuși, mama sa a făcut-o în 
numele fiului său: 

Maiestate, Subsemnata Liţa colonel 
Barangă, în vârstă de 85 de ani, implor cu 
lacrimi în ochi mărinimia Majestății 
Voastre ca să binevoiti a acorda Înalta 
Graţie de a comuta pedeapsa cu moarte 
dată de Tribunalul poporului în ziua de 17 
mai 1946 fiului meu unic Ion Antonescu. Cu 
nădejdea  nestrămutată în nețărmurita 
solicitudine a Majestății Voastre şi în 
înțelegerea nenorocirilor abătute asupra 
mea, rămân a Majestății Voastre prea umilă 
şi supusă, Lita colonel Barangă.” 

Lucrețiu Pătrășcanu, ministrul de justiție, 
a supus regelui Mihai cererile de grațiere ale 
condamnaților de către Tribunalul 
Poporului. Pe scrisoarea de trimitere ca și pe 
celelalte documente nu există nIC10 
rezoluție. Pe un singur document se poate 
citi: 

Condamnaţi la moarte: lon Antonescu, 
Mihai Antonescu, Constantin 7. Vasiliu, 
Gheorghe Alexianu (în dreptul fiecăruia este 
scris: exec.), Radu D. Lecca, Fugen 
Cristescu, Constăntin Pantazi (aceste nume 
sunt reunite printr-o acoladă în dreptul 
căreia scrie „„comutare””). Semnează, Petru 
Groza." Cei patru condamnați la moarte au 
fost executaţi de civili îmbrăcaţi în uniforme 
de gardieni publici, la 1 iunie 1946, la 
pușcăria Jilava, în Valea Piersicilor. 
Corpurile neînsuflețite au fost incinerate la 
Crematoriul „Cenușa”” din Capitală. 

Pe toată durata procesului, prima pagină 

a oficiosului comunist „Scânteia”” era plină 
de mesaje venite din parte „„poporului 
muncitor”” care cerea condamnarea la 
moarte a inculpaţilor. Printre martorii 
chemați la bară s-a numărat și preşedintele 
P.N.Ţ., luliu Maniu. Acesta, atunci când a 
părăsit sala, i-a dat mâna mareșalului lon 
Antonescu aflat în boxa acuzaților, într-un 
gest cavaleresc şi de rămas-bun, având în 
vedere că sentința hotărâtă de comuniști 
pentru lon Antonescu nu putea fi alta decât 
cea maximă. Gestul lui Maniu 1-a scos din 
minți pe politrucii comuniști care titrau pe 
prima pagină a ziarului „Scânteia”” din 12 
mai 1946: Maniu încearcă să-i salveze pe 
criminalii de război! 

Procesul și sentința au devenit subiect al 
tuturor conferințelor susținute de politruci. 
Astfel, Inspectoratul Jandarmerie Pitești 
trimitea Legiunii de Jandarmi Muscel o 
adresă prin care indica Teza de conterințe 
pentru luna mai-iunie: 

Tema: Procesul Marilor Criminali de 
război 

Trupa: 1] oră conferinte pentru ofiteri 

Joră discuții şi întrebări 
2 şedinţe şi convorbiri cu ostașii” 

În concepția agitatorilor comuniști, 
prezentarea „Procesului Antoneștilor”” va fi 
utilă, deoarece: Un astfel de proces are rol 
educativ. Judecarea şi pedepsirea 
criminalilor de război este un act de justitie 
națională.” Dar românii au perceput în mod 
corect simulacrul de proces desfășurat la 
Bucureşti, precum și sentinţa dată. Spre 
exemplu, în comuna argeșeană Recea, 
raportul telefonic din 15 mai 1946, privind 
manifestaţia din comună prin care se anunţa 
sentința dată pentru crimmalui de război, 
specifică faptul că din rândurile populaţiei o 
echipă de Manişti şi Brătieni au strigat: nu 
vrem pedeapsa aceasta; cine sunteţi voi 
Partidul de astăzi? De ce vreți pedeapsa cu 
moarte? 

Este clar, românii au perceput în mode 
corect desfăşurarea procesului mareșalului. 
Și aşa a și fost. Adică un simulacru de 
proces, cu sentințe gata redactate și fără o 
dreaptă judecată așa cum trebuie să fie un 
act de justiţie. Și aceasta chiar dacă, în urma 
unui proces corect, sentința ar fi fost 
aceeași. Nimeni, cred, nu se mai îndoiește 
astăzi că mareșalul lon Antonescu a fost un 





ab initio 


PETRE ŢURLEA 


CARIERA MILITARĂ 


SCRISORI INEDIȚI 











Maresalul 
Antonescu 





ten 
AFC 
sanbifieai 








nai [0 caca 








GHEORGHE LAZARONIU 











antisemit convins. Exemplificăm prin adresa sa către Mihai 
Antonescu, din 5 septembrie 1941: 

Toţi evreii să fie readuşi în lagăr, preferabil în cele din 
Basarabia, fiindcă de acolo îi voi împinge în Transnistria. 
Trebuie să se înțeleagă de toti că nu este o luptă cu slavii, ci 
cu evreii. [...]. Și războiul în general şi luptele de la Odessa 
în special au făcut cu prisosință dovada că Satana este 
evreu. De aici enormele noastre pierderi.” 

Dincolo de această convingere și de măsurile antisemite, 
Ion Antonescu a fost cel care, în toată politica sa, a acționat 
pentru revenirea teritoriilor românești răpite de către statele 
vecine în granițele statului român. Este cel care, într-un 
moment greu pentru poporul român, a acceptat să preia 
povara guvernării atunci când alții nu au dorit să-și asume 
răspunderea. Acest aspect al activității sale este umbrit de 
condamnarea la moarte a zeci de mii de oameni nevinovati: 
evrei, ţigani dar şi soldați români, morți pe teritoriul 
U.R.S.S. Lucrul acesta nu a putut fi uitat și practic a 
însemnat condamnarea la moarte a mareșalului. 

Putem conchide că mareșalul lon Antonescu a fost o 
victimă a conjuncturii istorice, dar putem să considerăm, 
într-un anumit fel, şi victima bolşevizării acestei părți a 
Europei. Desigur, „învingătorul ia totul””. Totuşi, românii nu 
înţeleg de ce conducătorii unor state aliate Axei, precum 
amiralul Miklos Horthy, implicaţi și ei în atrocitățile celui 

de-Al Doilea Război Mondial, pot fi astăzi onoraţi public. 
Prin comparaţie, ungurii l-au înhumat pe Miklos Horthy cu 
onoruri militare, iar finlandezii l-au declarat pe Gustav 
Mannerheim cea mai ilustră personalitate națională. Lipsa de 
comunicare, neînțelegerea cauzelor unui anumit tip de 
atitudine faţă de o minoritate sau față de un popor, neglijarea 
unor sensibilităţi pot genera reacţii neprevăzute. Timpul 
istoric în care a trăit mareșalul Ion Antonescu, precum și 
controversele legate de personalitatea sa demonstrează cu 
prisosință acest adevăr. 


Note 
1 Ion Adeleanu, Vasile Arimia, Citiţi, judecaţi, cutremurați-vă!, 
Editura Iprec, Bucureşti, 1991, pp. 94, 
2 Arhivele Naţionale Centrale, fond casa Regală, Diverse, dosar 
nr. 15/1046, f. 19 
3 Ibidem, |. 17 
4 Ibidem, dosar nr. 1092/1945-1946, î. 1 
5 Arhivele Naţionale, Direcţia Judeţeană Argeş, fond Legiunea de 
Jandarmi Muscel/ Postul de jandarmi Corbi, dos.nr.1/1946, 112 
6 Ibidem 
7 Arhivele Naţionale, Direcţia Judeţeană Argeș, fond Prefectura 
județului Argeș, dos. nr. 11/1946, î. 57 
8 Arhivele Militare Române, fond Președinția Consiliului de 
Miniştrii, dos. nr. 167/1941, f. 64 şi 65 

Recunoștinţa istoriei 


Despre marele erou național Ion 
Antonescu s-a scris mult (și probabil se 


va mai Scrie), mai mult sau mai puţin 


părtinitor, mai mult sau mai puțin 
răutăcios, mai mult sau mai puţin 
obiectiv. 

Indiferent de concluziile la care vor 
ajunge istoricii, în relativismul lor, cert 
este că majoritatea românilor îl iubește 
pe Mareșal și-l cinstește ca pe un mare 
erou. În ceea ce mă priveşte, am 
considerat că cei mai în măsură să-l 
judece pe Mareșal sunt nu istoricii, sau 
politicienii, sau exegeții, ci cei care au 
făcut, la rândul lor, dovada 
ataşamentului necondiționat Și a iubirii 
absolute pentru Neam și Ţară, cei cu 
simțire profund românească, pentru că 
numai unii ca aceştia îl pot înțelege și 
cuprinde cu adevărat pe Mareșal! 

Am ales, prin urmare, spre 
publicare, mărturia unuia dintre cei mai 
mari mărturisitori întru Hristos și 
Neam, din temniţele comuniste, un 
adevărat luptător și martir, la rândul lui 
și una din marile conştiinţe românești și 
christice ale neamului nostru. 

lată ce scrie loan lanohde - căci 
despre el este vorba - în cartea sa 
Întoarcerea la Hristos, carte care, din 
punctual meu de vedere, se constituie 
într-un adevărat îndreptar moral - 
despre Mareșalul Ion Antonescu: 

„Din aceste împrejurări, FIGURA 
DE ONOARE A NEAMULUI 
ROMÂNESC RĂMÂNE ION 
ANTONESCU, care a gândit şi a 
militat pentru o pace separată - dar fără 
a fi fost un trădator - și care, atunci 
când condiţiile pe care le impuneau 
americanii erau sinonime cu 
comunizarea țării, a refuzat să mal 
participe la tratative și l-a informat pe 
Hitler. 

Antonescu a fost anchetat la 
Moscova și apoi la București. ŢINUTA 
LUI A FOST BRAVĂ, 
OSTĂȘEASCĂ, DEMNĂ. Nu a 
retractat nici actele lui politice, nici 
ideile lui naţionale. La proces şi-a 
susținut cu demnitate cauza, dovedind 
că este vrednic de misiunea istorică ce 
o îndeplinise. Procesul l-a regizat 

colonelul Petrescu, fost comandant al 
penitenciarelor. EVREII AU FĂCUT 
TEATRU OSTENTATIV ȘI PLIN DE 
URĂ, MANIFESTÂND PE STRĂZI 
ȘI CERÂND CONDAMNAREA LUI 
LA MOARTE. TOT EI AU ȚINUT SĂ 
FACĂ PARTE DIN PLUTONUL 
CARE L-A EXECUTAT. 

Deși Antonescu nu a fost iubit, deși 
nu a avut adepţi și nici nu are (n.m. - 
aici se înșală - a fost şi este iubit, a avut 
și are adept... întregul popor!), totuși 
EL A FOST UN SIMBOL AL 
CONȘTIINȚEI ROMÂNILOR. El a 
afirmat că Transnistria este românească 
și a ştiut că toată România este în 
pericol atâta timp cât există U.R.S.S. 
MOARTEA A PRIMIT-O CA UN 
CAVALER.  Tărâna sa a fost 
împrăștiată din avion, parcă simbolic, 
peste ţară. 

Peste mulți ani, când comuniștii 
români n-au mai tolerat supremaţia 
evreiască din partid și s-a trecut la o 
formulă naţională comunistă, ei înșiși 
au ajuns să-l reabiliteze oarecum pe 
Antonescu. ACEST FAPT I-A 
SCÂRBIT PE EVREI, ÎNCÂT UNII 
AU PLECAT DIN ȚARĂ ÎN SEMN 
DE PROTEST. PENTRU ROMÂNI, 
ANTONESCU RĂMÂNE UN EROU 
NAŢIONAL”. (loan  lanolide -— 
„Întoarcerea la Hristos”, sublinierile 
îmi aparțin). 

Dacă parcurgem literatura vremii, 
este evidentă simpatia și consideraţia 
de care Antonescu se bucura atât în 
rândul poporului, care l-a acceptat cu 
dragoste și încredere drept Conducător, 
cât și în rândul politicienilor, al 
oamenilor de stat, atât dm ţară, Cât și 
din exterior! 

Cât priveşte „chestiunea evreiască”, 
există mărturii chiar ale unor evrei 
rabini, care au avut contact direct cu 
realităţile româneşti din perioada '40- 
'44 şi care afirmă cu sinceritate că 
Mareșalul i-a protejat pe evrei, CHIAR 
ÎMPOTRIVA LUI HITLER! 
Nicidecum că i-ar fi prigonit în vreun 
fel! 

Despre Mareşal, cum am spus, s-a 
SCris Şi se poate scrie mult, și niciodată 

îndeajuns. De făcut, însă, s-a făcut și se 
face foarte puţin, sau aproape deloc! 
Not, piteştenii, fie și numai ca 
urmaşi regionali ai acestui MARE 
ROMÂN. avem datoria morală și 
civică de a-l prezenta lumii pe lon 
Antonescu AȘA CUM A FOST și nu 
cum au vrut unii să rămână în istorie! 


= 


Este, întâi de toate, un act de dreptate, 
iar apoi 0 încercare de a redeștepta 
sentimentul naţional și iubirea de 
virtute în mintea și sufletul acestui 
popor greu încercat! 

Faptul că cenușa lui a fost 
împrăștiată peste întreaga ţară vine 
parcă să confirme, mistic și simbolic, 
jertfa și dăruirea totală a acestui om 
pentru neamul său! 

Cu speranța că Mareșalul va fi 
aşezat cândva pe locul pe care-l merită 
în istoria și conștiința poporului și a 
întregii lumi, închei, spunând că pentru 
noi, toți cei cu RESPIRAȚIE 
ROMÂNEASCĂ, Mareșalul este şi va 
fi prezent pururea, la loc de cinste, în 
inimile noastre! 


20f, ama 

Romana hai em jes 
(Sunt român și armean) 


În momentul în care mi-am propus să scriu succinct 
despre istoria și cultura poporului armean, mă voi mulțumi 
în a pune în evidență doar câteva aspecte care ne 
îndreptăţesc denumirea romana hai. 


Geografia 

Armenia este situată în vecinătatea Mării Negre, a Mării 
Caspice și a Munţilor Caucaz încununaţi de zăpezi eterne, cu 
legendarul munte Ararat (pe unde a eșuat arca lui Noe). In 
apropiere își au obârşia marile fluvii Tigru și Eutrat, de 
numele cărora se leagă apariția unor strălucite civilizaţii 
având un rol deosebit în istoria antică. Teritoriul ţării 
cuprinde lanţuri de munţi, platouri de lavă soliditicată, 
depresiuni intramontane. Părţile cele mai joase coboară până 
la 650 de metri. 

Platoul armean este situat la o altitudime mai mare faţă de 
a ţărilor învecinate. Aceasta a făcut ca Armenia să fie râvnită 
de marile imperii limitrofe și să constituie unul din motivele 
vicisitudinilor ce s-au abătut asupra poporului său. 

În peisajul muntos al Armeniei, un aspect deosebit de 
frumos îl deţine Muntele Ararat, cu cele două piscuri conice: 
Araratul Mare (5.156 m) și Araratul Mic (3.914 m), vechi 
vulcani stinși. Numele de Ararat este transliteraţia ebraică a 
numelui statului antic Urartu. Potrivit legendelor biblice, pe 
acest vârf s-ar fi oprit, după miticul potop, Arca lui Noe. O 
trăsătură caracteristică a masivului muntos armean 0 
formează existența unor lacuri mari - vom menționa în 
ordinea mărimii lacurile Kaputan (Urmia),Van și Sevan. În 
prezent, pe teritoriul Republicii Armenia se află lacul Sevan, 
având o suprafață de 1.416 metri pătrați. 

Înţelepciunea poporului a creat o legendă, anume: Un 
păstor (cioban) s-a îndrăgostit de o prinţesă. În nopţile când 
lumina Lunii de-abia se întrezărea, prinţesa așeza o lampă la 
fereastra castelului, semn pentru cioban să înoate în apele 
lacului spre a ajunge la castel. Ostașu din gardă, având 
misiunea s-o proteguiască pe prințesa Ahtamar, au așezat un 
felinar pe o lotcă (barcă). Păstorul a tot înotat până la 
epuizare să ajungă la semnal. A obosit și s-a înecat. Ce 
păcat! Ce păcat! Pe malul lacului Sevan este ridicată o 
statuie a prințesei Ahtamar ce stă cu mâna întinsă spre a 
lumina drumul trecătorului cu o făclie. Ce frumos! Ce 
frumos! ... În valea fluviului Tigru, temperatura medie a 
iernii este de 30*C-— 60C şi nu sunt rare ploile în lunile de 
iarnă. În regiunea Erevanului (capitala), în lunile iulie- 
august temperatura medie este de 25*C, iar în iarnă coboară 
în medie la -6,40. Primăverile și toamnele sunt scurte. 

Bogății naturale: Strugurii și fructele au constituit, din 
toate timpurile, o bogăție apreciată. Se găsesc piersici, Caiși. 
Caisul este originar din Armenia, iar romanii (strămoșii 
noștri) l-au numit armincus. 

Fauna: Istoricul get Strabon menţionează că armenii 
plăteau ca tribut anual Persiei 20.000 de căluți (mânji). Am 

fost impresionat de berbecul gras cu coada lungă târâtoare 
pe pământ (în formă de trapez isoscel cu coada răsucită pe 
un băț, în fapt un „camion” pe două roți ce susținea coada. 

Bogăţiile minerale. Armenia este bogată în excelente 
pietre de construcție, precum tuful vulcanic, de diverse 
culori, mai cu seamă roz, nuanțe ce predomină azi la 
clădirile construite în orașe. 


Formarea poporului armean 

Originea poporului armean se pierde în negura 
antichității. Începând din antichitatea îndepărtată, în 
inscripțiile akkadiene, cele asiriene și mai târziu cele partice, 
numele Armeniei apare în variante: Arme, Armani, Armena 
etc. În timp ce armenii își spun hay, iar țării îi zic Hayastan. 

Nicolae Iorga arăta că armenii ȘI dacii sunt înrudiţi, fiind 
și unii și alții triburi ale tracilor, iar Vasile Pârvan scria 
despre „rădăcina traco-getă-frigiano-armeană”. Începând cu 
anul 782 înainte de Hristos, regele armean Argiști (să fie o 
simplă coimcidenţă cu Argeș?!, dar Aref: Soare, dar „câmpul 
lui Mușat — Mușăteşti). Din ordinul regelului Argiști se 
construieşte cetatea-oraș Erevan (actuala capitală a statului 
armean). 

Prăbuşirea Regatului Urartu la începutul secolului al VI- 
lea î.Hr. a înlesnit crearea pe același teritoriu a statului 
armean, de către populația cu precădere armeană care, 
potrivit teoriei imigrării, a impus limba sa indo-europeană 
populațiilor care vorbeau limbi hurrito-urartice. 

Limba armeană. Este unanim recunoscut caracterul 
indo-european al limbii armene ca o ramură distinctă, ca și 
greaca şi albaneza. Limba armeană scrisă în alfabet propriu 
și literatura armeană corectă, începând cu secolul al V-lea 
d.Hr., se numește grabar, adică limbă scrisă. 

Predominanţa limbii populare dă naștere în secolele XII- 
XVI armenii medii în care se scrie o mare parte din operele 
de beletristică, istoriografie, drept, filosofie și documente de 
cancelarie. 

În evoluţia sa, limba armeană trece de la armeana medie 
la armeana modernă așcarabar, cu cele două ramuri ale sale, 
occidentală şi orientală. 

Trebuie avut în vedere că sub presiunea dominației 
turcești, o bună parte a populaţiei armene dm Turcia a 
devenit turcofonă. În felul acesta, cele două ramuri ale limbii 
armene s-au legat, păstrând același fond de cuvinte. În 
prezent, prin forța lucrurilor, armeana modemă orientală a 
devenit limba de stat a Armeniei, fiind predată în toate 
școlile actualului teritoriu al Armeniei. 

Armeana — afirmă savantul francez F. Feydit - este una 
dintre cele mai elevate limbi civilizate occidentale. 

Inventarea alfabetului armean. Meritul principal al 
acestei opere îi revine lui Mastoţh (călugăr și cărturar), 

patriarhul (în armeană, catolicos, fără legătură cu catolicii) 
Bisericii armene, Sahak Pathev. 

Alfabetul armean cuprinde 38 de litere specifice, 
deosebite de celalalte 14 alfabete existente în lumea noastră. 

Simplitatea și precizia acestui alfabet, precum şi numărul 
mare de caractere (litere), fac ca el să fie adaptat la sistemul 
fonetic al multor limbi moderne (inclusiv limba română), 
chiar și pentru georgieni (iberi sau gruzini). 


O amintire de neuitat, 
demnă de relatat 


Împreună cu prietena de joacă din copilărie, aceeași cu 
colega de studenţie și viitoarea soţie, colindam muzeele. Am 
văzut împreună la muzeul din curtea bisericii aflate pe b-dul 
Carol, colț cu Armenească, un exemplar, format 7 x 1.000 de 
file, formatul fiind A4, litografiat, scris de mână. Ni s-au dat 
lămuriri chiar de unul din cei doi autori și anume de 
părintele Balgian, cel ce absolvise de curând Facultatea de 
Limba şi Literatura Română din București. Era un dicționar 
etimologic, ce exprima înţelesul fiecărui cuvânt, în cel puţin 
douăzeci de limbi, cu scrierea în altabetul limbii respective: 
paleogreaca veche și neogreacă, armeană gropar, latină 
sanscrită, chirilică... Exemplu: penta (cu Litere din alfabetul 
grec), gropar (cu alfabet armean), „.., (latin). Continuă cu 
relatările savanților filologi (etimologi) despre originea și 
evoluția cuvântului. La alcătuirea acestui dicționar au 
conlucrat pe o durată de 20 de ani profesorul și discipolul. 

Discipolul respectiv, preotul Balgian, a fost ales de 
sinodul respectiv drept patriarh (catolicus) Vaschen I-ul și i-a 
păstorit pe armenii răspândiți în toate țările lumii timp de 50 
de ani. În momentele când era vizitat de români la reşedinţa 
din Ecimiadzin (Armenia), capitala religioasă, convorbirea 
deosebit de plăcută se desfășura în limba română. 

Am fost emoţionaţi să ascultăm pe cei care au avut 
înțelepciunea de a-l asculta pe savantul Balgian = Vaschen 
I-ul. 

Cu plăcută surpriză am primit o ilustrație din Ecimiadzin, 
din partea lui lanculescu Radu, fost elev, scrisă cu literele 
altabetului armean. 

Pietatea armeană. Armenia este ţara care, înainte de 
toate, s-a convertit la creştinism. Regele Tiridates (Tîrdat), 
botezat în anul 301 d.Hr., a declarat poporul său ca fiind 
creștin, la îndemnurile lui Grigorie (Kirkor) Parthev, 
denumit Luminătorul. După un interval de zece ani, 


împăratul Bizantin Constantin și mama sa Elena au 


consimțit ca poporul să adopte religia creștină prin actul 
numit Edictul de la Milano. Biserica Armeană se numește și 
Gregoriană, după întemeietorul ei. După sinodul de la 
Calcedon (în 451 d.Hr.) a început despărțirea bisericii 
armene din cea greacă orientală și de ţările Imperiului 
Roman de Apus. 

În calendarul bisericesc îl sărbătoresc pe Hristos de două 
Ori, la 25 decembrie şi la 6 ianuarie (Nașterea și Boboteaza), 
și sărbătoresc pe 6 ianuarie împreună, respectând afirmaţia 
din Biblie — că a fost botezat la vârsta de 30 de ani. 

Serviciul divin armenesc s-a dezvoltat cu mult înainte de 
Cruciade (Evul Mediu). Cea mai mare parte din calendarul 

ortodox (grecesc, zilele sfinților) a fost adoptat de 
credincioșii armeni. 

Fireşte că majoritatea armenilor aparțin Bisericii 
Naţionale Armene, totuși o mică parte au recunoscut 
autoritatea papei (Vatican — Roma), în acest sens exemplu îl 
constituie preoții stabiliți pe insula San-Lazaro (lângă 
Veneţia, Italia) și demn de a fi menţionat că biserica Bărăţia 
(București), clădită de armeni, aceştia au dăruit-o celor 
catolici. Pe teritoriul țării noastre, de-a lungul veacurilor, au 
fost construite biserica din Bucureşti (catedrala) în 1915, în 


“Moldova, biserica Zamca (cu nume polonez), la Suceava, 


cea din Roman şi cea din Iași, la Tg. Ocna, în Transilvania, 
la Gherla (când târgul se numea Armenopolis), la 
Dumbrăveni și Gheorgheni, în Republica Moldova 
(Basarabia), în oraşul Bălți, Hotin, Ibănești, cu următoarea 
menţiune: la Hâncești era în secolul al XIX-lea moșia 
prințului Manuc (hanul din București unde s-a mijlocit 
tratatul de pace, după războaiele ruso-turce). În Piteşti se 
află pe strada Egalităţii nr. 43 (lângă Garda de Mediu și 
Administraţia Finanţelor Publice) o biserică armeană 
târnosită în 1852, cu hramul Sf. loan Botezătorul (Surp 
Ganbed), în care se fac slujbe în zilele de sâmbătă 
premergătoare (sau următoare) Crăciunului şi Bobotezei, 
este deschisă cu excepția zilelor de luni, la dispoziţia 
credincioșilor ortodocși. 

Armenii din România (Istoria). După scrierile 
istoricilor Nicolae Iorga, Bogdan Petriceicu Hasdeu, dintre 
armeni, H. D. Sirumi și alți istorici, primele colonii armene 
din Moldova au fost anterioare înființării Principatului 
Moldovei, adică mai înainte de a avea loc descălecatul lui 
Dragoş de Maramureş în 1348. Negustorii armeni care se 
ocupau de comerț internațional foloseau calea de trecere din 
Polona prin Moldova, la porturile de la Marea Neagră. 

Nicolae lorga menţiona că armenii aflați la Suceava și 
Siret, înainte de întemeierea Principatului Moldovei, au 
trecut la Iași, Botoşani, la Roman, tar infiltrarea continuă la 
Focșani. Maru voievozi moldoveni Alexandru cel Bun și 
Ștefan cel Mare 1-au apreciat pe armeni, îndemnându-i să se 
stabilească în Moldova pentru a contribui la dezvoltarea 
economică a orașelor. Ștefan cel Mare a emis un hrisov în 
care le permitea protecție și privilegii armenilor. Treptat, în 
sânul populției armene au avut loc schimbări sociale. Unii 
armeni s-au transformat în moșieri. Armeni se stabilesc în 
Muntenia ceva mai târziu decât în Moldova, în a doua 
jumătate a veacului al XIV-lea, venind din Armenia şi 
Crimeea. Valuri ulterioare de refugiați armeni au găsit 
adăpost stabilindu-se la București, Pitești, Craiova şi 
Târgovişte. 

În secolul al XVII-lea, armenii ortodocși-grigorieni şi cei 
catolici şi-au construit o biserică în centrul Bucureștiului, 
punându-i numele Bărăţia (Frăția). Biserica a fost terminată 
în 1629, iar această parte a orașului a căpătat denumirea de 
cartierul armenesc. La scurt timp, biserica a trecut sub 
jurisdicția Papei (de la Roma), ceea ce 1-a determinat pe 
armenii gregorieni să-și clădească în 1638, ia marginea de 
atunci a orașului, o altă biserică din lemn. 

Strada, alături de care a fost construită această biserică 
situată pe locul unde se înalță actuala biserică armeană din 
București, târnosită în 1915, a fost numită Strada 
Armenească. În timpul războiului ruso-turc din 1806, 
colonia armenească a fost organizată temeinic cu contribuția 
lui Manuc Bey Mârzaian (hanul lui Manuc din București a 


fost locul unde s-au purtat tratativele de pace). La începutul 
secolului al XIX-lea exista un număr important de armeni și 
la Piteşti, Giurgiu, Ploiești, precum şi în multe alte părți ale 
județului Argeș. 


(va urma) 


Aspecte privind istoria Comunității 
și a Bisericii Armene din Pitești 


În România, armenii constituie o comunitate istorică 
veche de aproximativ un mileniu, ei fiind prezenți în toate 
regiunile ţării. Cea mai veche mărturie atestată a prezenţei 
armenilor în zona Ţărilor Române o constituie un epigraf din 
anul 967, pe o piatră de mormânt din Cetatea Albă. În anul 
1351, armenii îşi construiesc o biserică la Botoșani, iar în 
1401, Alexandru cel Bun aprobă înființarea Episcopiei 
armene, care şi-a avut sediul la Mănăstirea Zamca de lângă 
Suceava. 

Formată mai târziu decât comunitățile armene din 
Moldova și Transilvania, cea din Muntenia are o istorie mai 
nouă dar cu o vitalitate mai sporită. Ea s-a coagulat, în 
principal, datorită emigrărilor din Asia Mică, începute în 
secolul XVI. Dacă se cunoaște doar cu aproximaţie data 
stabilirii lor în Bucureşti, prin anii 1400-1435, se știe totuși 
că prima lor biserică a fost fondată în anul 1581. Episcopia 
armeană din București este recunoscută în anul 1927. 

Pe lângă Bucureşti, armenii din provinciile sudice ale 
viitoarei Românii mai erau stabiliţi și în alte localităţi printre 
care și cele din Argeș: Câmpulung, Curtea de Argeș, Arefu 

(toponim „suspectat” a fi de origine armeană, de la arev = 
soare) și Pitești. 

În Catagrafia negustorilor din Pitești din anul 1811 apar și 
doi armeni: Iancu armean care era bogasier (vindea ţesuturi 
de bumbac) şi Simion armean care era mătăsar (vindea 
mătăsuri). 

O nouă atestare în Piteşti a cetăţenilor armeni este un 
raport al Maghistratului orașului Pitești către Ocârmuirea 
judeţului Argeș, din 8 septembrie 1832, în care se arată că în 
urma cercetării făcute împreună cu cele două starostii ale 
patentarilor, s-a constatat că Sarchia Armeanul este slugă la 
o cafenea, se află neputincios și nu poate plăti patentă. 

Devenind o comunitate din ce în ce mai numeroasă, 
armenii hotărăsc să construiască o biserică în Piteşti. Deși pe 
placa memorială amplasată pe fațada Bisericii Armene dim 
Piteşti apare ca dată anul 1852: „Biserica Armeană 
Sf. Garabet. Piteşti 1852”, cercetările făcute în arhive de 
către istoricul Vasile Novac ne arată că Biserica Armeană 
Grigoriană din Pitești s-a construit în urma Ordinului 
Ministerului Cultelor nr. 1348 din 29 aprilie 1857. Ordinul a 

fost trimis, în copie, de către Ocârmuirea Argeș 
Maghistratului orașului Pitești, care l-a primit, la 6 mai 1857. 
Probabil în anul 1852 Comunitatea armeană din Pitești a 
hotărât să construiască lăcașul și tot atunci să strângă 
fondurile necesare. Biserica cu hramul Sfântul Garabet 
(Sfântul loan Botezătorul) s-a terminat și s-a sfințit în anul 
1858, în prezenţa episcopului armean. 

În anul 1885 Primăria Piteşti informa că în „comună” 
existau; 11 biserici ortodoxe, 1 catolică, 1 calvină, 1 
grigoriană, 1 luterană și 1 israelită. Conform documentelor 
din arhive dar și a Pisaniei din interiorul bisericii scrise 
deasupra uşii de la intrare, biserica a suferit o renovare în 
anul 1892. Epitropii Bisericii Grigoriene de atunci, Caprel |. 
Chihaia şi Sache Vartanovici înaintează spre aprobare 
primăriei Pitești un deviz pentru repararea Bisercii, în 
valoare de 1.500 lei, care cuprindea, 
între altele, reparația învelitorii de 
tablă și reparații la clopotniță. 

În secolul XX biserica a suferit mai 
multe renovări: în anul 1914 a avut 
loc o reparaţie efectuată prin grija 
consilierilor parohiali menționați pe 
placa comemorativă din dreapta 
pronaosului, în 1935 a avut loc o nouă | 
renovare amintită de inscripţia 
gravată pe mozaicul din fața intrării 
din biserică, pentru ca în 1966 
lucrările de renovare să cuprindă: 
consolidarea zidurilor şi turnarea unei 
borduri protectoare din ciment, 
pavarea aleii principale din faţa 
bisericii, restaurarea picturii, 
electrificarea parțială a bisericii. 

Construită într-un stil arhitectural 
armean, lăcașul de cult a fost declarat 
monument istoric prin Ordinul 172 
din 13 iunie 1954 al Comitetului de = 






file de istorie. 





Stat pentru Arhitectură și Construcţii. El adăpostește pe 
lângă câteva icoane vechi de peste 100 de ani și Icoana 
Capului Sfântului loan Botezătorul datând din anul 1836. 

Ultimul preot permanent al bisericii datează din anii 
1935-1936. De atunci biserica nu mai are un preot propriu 
slujbele care s-au mai ținut fiind oficiate de preoți veniți de 
la București. Ziua de 20 septembrie 1969 a reprezentat o zi 
importantă pentru biserica și credincioșii armeni din Pitești 
care au primit vizita Preafericitului Patriarh Kalustian al 
armenilor din Turcia şi a altor înalţi prelați armeni. 

Aşezată în centrul orașului Pitești, pe strada Egalităţii nr. 
43, Biserica Armeană dovedește vechimea elementului 
armean pe aceste meleaguri, gradul de civilizaţie, caracterul 
populaţiei armene precum și nivelul spiritual creștin al 
acestora. 





Sarpele de aramă în istoria medicinei 


În urmă cu peste 50 de ani, cercetările arheologice 
întreprinse la Biserica Domnească din Curtea de Argeș au 
descoperit mormântul intact al unui voievod, într-un 
sarcofag de piatră, în care se odihnea de peste 500 de ani. 

Voievodul pare a fi Radu I Basarab. Dovada luxului și 
opulenţei de care se înconjura, cavalerul purta inele bătute în 
pietre preţioase, o prețioasă pafta de aur și-n sarcofag s-au 
găsit mai multe tipuri de monede, între care cele „cu șarpe” 
au strânsă legătură cu istoria medicinei. Domnia lui Radu | 
Basarab începea la un sfert de secol de la teribila apariţie a 
ciumei negre care a pustiit Europa. S-a stabilit cu certitudine 
că în cursul secolului al XIV-lea și ţara noastră a suferit de 
pe urma acestei calamități. Printre indicii figurează 
reprezentarea șarpelului biblic gravat pe monedele bătute în 
timpul domniei lui Radu I. Basarab. 

Legăturile dintre reprezentarea șarpelului și molima de 
ciumă datează din cele mai vechi timpuri. Conform unei 
istorisiri biblice, după ce au fugit din Egipt, evreii s-au 


TIBERIU STANESCU 


răzvrătit împotriva lui Moise. Pentru a-i pedepsi, Iahve a 
slobozit asupra lor şerpi veninoși, care-i mușcau și omorau 
pe evrei. Panicaţi, evreii au cerut apărarea lui Moise. ȘI 
profetul a primit poruncă de la Dumnezeu să facă un șarpe 
de aramă și să-l ţintuiască de un stâlp; oricine va mai fi 
muşcat şi se va uita la șarpele de aramă, va scăpa cu viaţă. 
Foarte probabil că această calamitate a fost pricinuită de o 
gravă epidemie, care ar fi putut fi ciuma neagră. 

Povestiri despre șerpi vindecători au circulat în toate 
metropolele lumii vechi, ia Roma și Constantinopole 
îndeosebi. Amintim despre cultul lui Esculap la Roma, adus 
din oraşul Epidaur, sub înfățișarea unui șarpe mare, 
adăpostit în templul de pe malurile Tibrului. Esculap însuși 
apare mai târziu susținând şarpele vindecător ce domina 
emblematic şi istoric trecutul, prezentul și viitorul 
tămăduiru. 

Dascălul sau investiţia in viitor. 
Despre modelul educativ în societatea valahă 
(1700-1859) 


Indiferent de direcția socială din care era privit, dascălul 
din Țara Românească (1700-1859) întruchipa un ideal social 
şi educativ care viza întotdeauna viitorul, învățătura fiind 
considerată drept cea mai corectă cale de a atinge 
dezideratele stabilite. În jurul dascălului, persoană sacră, atât 
pentru elevi, cât și pentru părinți, exemplu de bună 
orânduire, morală şi respect, garant al menţinerii spiritului 
național și a credinţei ortodoxe se făceau planurile pentru 
viitor. 

În jurul imaginii dascălului valah se cristalizează încetul 
cu încetul şi alte figuri aparţinând socialului valah, precum 
domnitorul, preotul, boierul. Preocuparea domnitorilor Țării 
Româneşti pentru învățământ și pentru Situația materială și 
morală a dascălilor, fie ei români sau străini, a rămas 
constantă de-a lungul întregii perioade studiate de noi. Chiar 
dacă la București au condus români, greci sau ruşi, cu toții 
au înțeles importanţa factorului educativ pentru dezvoltarea 
socială a ţării'. Dacă la începutul secolului al XVIII-lea în 
puținele şcoli din principat se studiau gramatica, elemente de 
filosofie, greaca şi slavona, la puțin timp, grație secretarilor 
italieni și francezi ai domnitorilor fanarioți, elevii se puteau 
pregăti şi în domenii precum științele naturii şi matematicii 
și puteau învăţa limbile italiană și franceză. Începutul 
secolului al XIX-lea a generat apariția învățământului privat, 
dominat de profesori străini”, în special francezi, dar și 
primele şcoli în limba română. Toată această evoluție a fost 
sprijinită de domnitori și de preoțimea română. Primele școli 
au fost plătite din banii mănăstirilor, care primeau ca urmare 
a acestei acţiuni scutiri de dări din partea Domniei. Preoţii 
români şi greci erau și dascăli în micile şcoli de la sate unde 
predau cunoștințe elementare de citit, scris și socotit copiilor 
de ţărani care nu aveau nici timpul și nici resursele 
financiare necesare studiului. De asemenea, boierii români 
au contribuit la dezvoltarea învățământului românesc nu 
numai prin aducerea în ţară a unor profesori străini pentru 
a-și pregăti copiii pentru meseriile viitorului, ci și prin 
construirea de școli pentru săraci pe moșiile lor. Cheltuiala 
cu întreţinerea şcolii și cu plata dascălilor le revenea în 
totalitate boierilor, care primeau, de multe ori, pentru 
eforturile lor, scutiri de taxe și impozite din partea Domnier”. 

Boierimea românească, deschisă Occidentului începând 
cu prima jumătate a secolului al XIX-lea, a colaborat strâns 
cu domnitorii Ţării Româneşti în alcătuirea unui plan 
educațional naţional. Rezultatele acestei colaborări au 
început să fie vizibile în perioada regulamentară, atunci când 
premianţii şcolilor naţionale românești, trimiși pe cheltuiala 
statului la studiu în Occident, s-au întors în ţară cu titlul de 
doctori în domeniile lor de specialitate. Aceşti oameni, elevii 
de ieri, unii mai bogaţi, alţii mai săraci, mulți veniți din 
Transilvania, prin grija dascălilor şi a autorităților statului, 


MARIN TOMA 
au devenit profesori, cărturari eminenți și mari oameni de 
stat. 

Spre deosebire de haiduc, acel model cultural antisocial al 
celui care, constatând o problemă o rezolvă creând alta, a 
celui care lua pentru a da, dascălul reprezintă un alt model 
social și cultural. El este cel care oferă prin învățătură o 
soluţie pozitivă carenţelor socialului. El oferă cunoștiințele 
sale fiecărui individ, pentru ca acesta să fie capabil să 
găsească el singur soluţii pentru lipsurile și dificultăţile pe 
care i le opune existența cotidiană. Importanța 
învăţământului în cadrul societății valahe este cel mai bine 
redată de Alexandru Ipsilanti” care a scutit de dări pe dascăli 
apreciind că aceştia, pentru a-și îndeplini misiunea, aveau 
nevoie de siguranţă materială pentru a fi pururea cu mintea 
slobodă şi pentru a nu avea nicio supărare. 


1 A se vedea pentru începuturile învățământului românesc din ]ara 
Românească şi studiile lui Victor Papacostea: O şcoală de limba 
şi cultura slavonă la Târgovişte în timpul domniei lui Matei 
Basarab (pp. 247-258), Originile învățământului superior în 
Tara Românească (pp. 259-282), La fondation de |' Academie 
grecque de Bucarest. Les origines de l'erreur de datation et sa 
penetration dans l'historiograhie (pp. 283-329) şi Doi bursieri ai 
lui Petru cel Mare la şcolile din București (pp. 330-334) în V. 
Papacostea, Civilizație românească şi civilizație balcanică, 
București, Editura Eminescu, 1983; Istoria învătămâniului din 
România, Bucureşti, Editura didactică și pedagogică, 1971, pp. 
64-100; V.A:, Urechia, Istoria şcolelor de la 1800 la 18604, vol. 
1-3, Bucureşti, 1892. 

2 George Potra, Documente privitoare la istoria oraşului Bucureşti 
(1634-1800), București, 1982, doc. 143, p. 178. 

3 Un alt aspect care a contribuit la crearea conștiinței naționale 
românești a fost prezenţa profesorilor de limba franceză în Tara 
Românească, în special după izbucnirea Revoluţiei Franceze. De 
menţionat că domnitorii fanarioți sunt cei care intermediază acest 
proces francofon valah. Astfel, în anul 1761, Grigore Calimah, 
domn al Moldovei, avea un secretar francez al cărui nume din 
păcate nu ni s-a păstrat. Grigore Ghica l-a avui în slujba sa pe 
secretarul de la Roche, iar Nicolae Caragea pe Tissandier. 
Durosoy a fost în apropierea domnului Alexandru Mavrocordat 
Firariul, în timp ce rusofilul Constantin Ipsilanti a fost sfătuit de 
un aventurier francez, Gaspari, care se prezenta ca fiind conte de 
Belleval. În paralel cu influenţa în plan politic a unor francezi, 
mai trebuie să menționăm și rolul de învățători pe care aceștia 
l-au jucat în pregătirea viitoarelor elite culturale și politice române. 
Începând cu ultima decadă a secolului al XVIII-lea, mulți 
emigranți ajung din Franţa revoluţionară în țările române. Printre 
ei putem aminti pe Clemaron, institutorul copiilor lui Moruzi, 
domu în Moldova și pe Martinot, profesorul de matematică al 
logofătului Manu. Alături de aceștia ni s-au păstrat numele lui 
Jacques Ledoulx, frații Trecourt, Laurencon, Recordon, Colson, 
Mondoville, ultimii patru veniţi din Rusia. În Moldova, în anul 
1796, Cado de Lille primea 400 de lei pe lună pentru lecţii de 
franceză. Un personaj interesant este Fleury „regicidul”. — 

E-n firea lucrurilor ca 
părinții să fie îngropaţi de 
către copi. Dar nu este în 
firea lucrurilor ca părinţii să- 
și îngroape copiii. Însă, 
uneori, Dumnezeu întoarce 
roata vieții ȘI-l lasă pe unii 
părinți să-și plângă durerea și 
să-și ia rămas-bun de la 
lumina ochilor lor. 

Aşa a fost și duminică, 13 
aprilie 2008, într-o zi 
frumoasă și călduroasă ca sufletul lui, când doi părinți și-o 
soră nu mai aveau lacrimi de cât plânseseră. Copilul şi 
fratele lor, colegul nostru, Narcis Gherghina, a plecat să 
scoată 0 revistă de istorie în lumea stelelor. A plecat să-şi 
întâlnească profesorul, pe Valeriu Dobrinescu, pe ceilalți 
IStOrici prezenți în cartea veșniciei. 

Narcis Gherghina nu a murit. Narcis, așa cum spunea şi 
preotul la înmormântare, doarme. Somnul veşniciei. Narcis 
nu a murit, Narcis trăieşte prin ceea ce a făcut. A lăsat, vorba 
lui Arghezi, „un nume adunat pe-o carte”. Cartea sa, scrisă 
la 23 de ani, „Istoria bombardamentelor americane asupra 
fostelor judeţe Argeş și Muscel”, revista sa: „Restituiri 
Piteşti”. Relansată, muncită, gândită de el, de la prima la 
ultima filă. 








——> Apreciat în epocă, neidentificat cu vreun membru al 
Convenţiei care să fi cerut moartea regelui, după cum povestise 
el românilor, francezul a fost profesorul nepoților logofătului 
Roznovanu și fiilor vistiernicului Iordache Balș. Unul dintre 
primii poeți români, Costache Conachi, a primit şi el învăţătură 
de la Fleury. Printre alți emigranţi mai cunoaștem pe monarhistul 
Dopagne, care i-a educat pe copiii logofătului Scarlat Sturdza, 
atrăgându-l pe unul dintre ei spre arta filosofiei; Lejeune, aflat în 
slujba domnului Callimachi; abatele Lhomme, profesorul 
viitorului domn al Moldovei Mihail Sturdza (1834-1848) şi al lui 
Mihail Kogălniceanu,; Colson, institutorul poetului Iancu 
Văcărescu, cel care va traduce din limba franceză două piese de 
teatru despre Napoleon Bonaparte şi Cuenim, din al cărui internat 
moldovean au ieșit Vasile Alecsandri, unul dintre marii poeţi ai 
românilor și diplomatul trimis de Cuza la curtea lui Napoleon al 
III-lea pentru a obţine recunoașterea unirii din 1859; Millo, artist 
dramatic român; diplomatul Costantin Negri, trimisul 
principatelor la Constantinopol în timpul lui Cuza (1859-1866) şi 
nu în ultimul rând același Mihail Kogălniceanu, după plecarea 
abatelui Lhomme. Chiar dacă acești profesori francezi nu au fost 
de talia celor întâlniți în statele din vestul Europei influenţa lor a 
fost destul de mare. Tinerii români, fii ai boierilor, s-au format în 
spiritul culturii franceze, vorbind foarte bine limba lui Voltaire şi 
stăpânind manierele întrebuințate în marile saloane din Paris. 
Efectul imediat al activităţii acestor profesori a fost acela de a 
îmboldi boierimea română să citească. Bibliotecile acestora s-au 
umplut de cărți clasice datând din secolele XVII-XVIII. 
Învăţământul în limba franceză l-a înlocuit în scurt timp pe cel 
oficial, grecesc, în așa măsură încât, potrivit mărturiilor 
călătorilor străini, începând cu anul 1800 aproape toți boierii 
români știau să vorbească în limba lui Napoleon. 

Narcis, istoricul clipei 


MIHAELA FULGEANU-MATEI 


A iubit istoria mai mult decât propria viaţă, a absolvita 
Facultatea de istorie a Universităţii din Pitești, promoția 
2002, cursurile de masterat ale Universităţii din Craiova 
(2002-2004). 

A făcut cercetare. A stat ani de zile în redacții ale 
revistelor istorice, ale Arhivelor Militare. A trăit pentru 
istorie. Și avea să fie unul dintre cei mai mari istorici al țării. 
Dar a avut neșansa să se îmbolnăvească. A sperat până în 
ultima clipă, a suportat două transplanturi și alte intervenţii 
chirurgicale, injecții, perfuzii, 
tratamente. Dar a sperat. 
Speranţa moare ultima. Și a 
murit O dată cu Narcis. 

S-a născut într-o zi de 
toamnă, a plecat într-o zi de 
primăvară. A fost condus pe m 
ultimul drum de fanulie, de EREI TI EP EIPETI a 
prieteni, de colegii de la A MERICANE 
Centrul Cultural Pitești. A fost 
și a rămas un istoric al chpel. 
Al clipei care ne învaţă a muri 1943-1944 
puțin câte puțin. 


MARCII VOMA] rață Preia 


ASI Ph FOSTELOR JUDEŢE 
AREA SI AU RCLI 

4 Însă nu doar domnitorii se ocupau de dezvoltarea învățământului. 
Între anii 1748-1750, serdarul Sandu Bucşănescu împreună cu 
soţia sa Maria finanţează construirea unui schit pe moșia lor de la 
Berislavești poruncind ca șase copii provenind din familii sărace 
să fie învăţaţi carte pe cheltuiala lor la acest schit (V.A. Urechia, 
150 30 VO Leul a 19 

5 De vreme ce şcoala slovenească domnească ce este aşezată aici 
în oraşul domniei mele în Bucureşti, la Sfete Gheorghe cel Vechi, 
care este de învățătura cărții sloveneşti unde nu numai din copii 
pământeşti să află la această școală ci şi alții streini dupren alte 
țări veniţi, care şcoală este foarte trebuincioasă la toată opştea 
aceştii țări pentru învățătură, fiind metaherisit tot norodul cu. 
această învățătură la toale trebuintele, spre a căror dare de 
învătătură de vechii şi bătrânii răposatți domni sunt orânduiți cu 
plata domnească doi dascăli ca să să ajle în toată vremea să 
învețe copiii. La care şcoală să află Costandin, întâiul dascăl, i 
Dragomir al doilea dascăl care fiind pământeni cu case, socotitu 
le-am domniia mea trebuinta ce ar avea și nu i-am lăsat să fie de 
fot lipsiti, a nu fi atinşi de mila domnească, mai vârtos ca fiind în 
linişte, pururea să fie cu mintea slobodă şi să poată a pune toată 
nevoința a să sârgui şi a Sta nepristan spre învățătura şi 
pricopseala copiilor scholasnici și pentru străini şi pentru 
pământeni, a căror dar nevoință și strădanie nu le-am trecut 
domnia mea cu vederea şi nici am lăsat-o spre uitare, ci m-am 
milostivit şi printr-acest hrisov al domnii mele hotărăm ca şi 
toată casa lor, în toată vremea, să fie apărată de tot felul de 
dăjdii, dă nimic nici odinioară val si supărare să nu aibă.( G. 
Potra, op. cii., doc. 216, pp. 252-234.) 

Nuanţări în discursul de la Chișinău 
al Regelui Ferdinand | (1920) 


În 2010 se împlinesc 92 de ani de la Marea Unire din 
1918. Asemenea context favorizează noi reflexii. Pri urmare, 
aducem în prim-plan un document istoric mai puțin 
mediatizat, respectiv, discursul regelui României Mari, 
Ferdinand 1 (1914-1927), ținut la Chișinău în ziua de 20 mai 
1920), pe timpul vizitei efectuate, alături de regina Maria, în 
Basarabia. Rândurile care urmează constituie, totodată, un 
modest remember pentru liderii ce au generat, dincolo de 
Prut, începând din 1812, speranța reunificării cu statul 
român: lon Inculeţ, lon Pelivan, Emanoil Gavriliţă, 
Alexandru Nour, Constantin Stere, Pantelimon Halippa, 
Vasile Stroescu, Pavel Dicescu, Daniel Ciugureanu și mulți 
alții, regăsiţi în panoplia militanților naționaliști din 
provincia amintită. 

Hotărârea majoritară a membrilor Sfatului Țării de la 
Chișinău, format din 138 de deputați, privind unirea cu statul 
român (27 martie 1918), reprezentând, cronologic, prima 
decizie de această factură, adoptată într-o zonă tradițională 
aflată în afara hotarelor firești ale autohtoniei seculare, a fost 
acceptată, oficial, de monarhie, prin Înaltul Decret Regal 
Nr. 842, datat 22 aprilie 1918. Ratificarea în Parlamentul din 
Bucureşti are loc la 29 decembrie 1919, în același timp cu 
legile referitoare la Bucovina şi la Transilvania. Precizăm 
faptul că activităţile unificatoare din această provincie au 

beneficiat inclusiv de protecţie militară argeșeană. Asttel, 
pentru a preîntâmpina provocările filoruse, Regimentul Nr. 
4, cu sediul în Piteşti, a primit ordin să treacă Prutul la 24 
februarie 1918, staționând âcolo până la 24 aprilie 1918. 

Concomitent, tratatele internaţionale, convenite la 
sfârşitul Primului Război Mondial, semnate în 1919-1920, 
înțelegerile bilaterale ori starea de fapt existentă prin 
destrămarea Imperiului Austro-Ungar, Imperiului Țarist și a 
Imperiului Otoman au favorizat diverse inițiative ale Casei 
Regale din România. Printre acestea s-a aflat și prezenţa 
suveranilor Ferdinand 1 şi Maria în mai multe localități dintre 
Prut şi Nistru (20-25 mai 1920). Evenimentul suprapunea 
împlinirea a 108 ani de la semnarea, în București (16 mai 
1812), a documentelor care oficializau ocuparea Basarabiei 
de Rusia, victorioasă împotriva Turciei (războiul din 1806- 
1812). 

Totodată, vizita înalţilor oaspeţi a precedat cu puțin timp 
desfășurarea noilor alegeri parlamentare din România 
interbelică (25-27 mai 1820), finalizate cu victoria Partidului 
Poporului (42% din voturi), condus de generalul Alexandru 
Averescu, viitor mareșal. S-a aflat la guvernare în etapele: 
ianuarie-martie 1918; martie 1920-decembrie 1921; martie 
1926-iume 1927. 

Desemnat moștenitor al Tronului României la 21 
noiembrie/3 decembrie 1880, devenit rege din 28 
septembrie/1 1 octombrie 1914, în urma morții lui Carol I (27 
septembrie/10 octombrie 1914); Ferdinand | (1865-1927), 
deşi era de origine germană, acceptă orientarea politicii 
“externe a României spre Antanta (Franța, Anglia, Rusia), 
defavorabilă centralilor, iar în timpul primei conflagrații 
mondiale (1914-1918) şi-a arătat disponibilitatea privind 
unirea cu statul român a provinciilor consemnate mal sus. 

Asemenea dinamică a evenimentelor a inclus, printre cele 
cu o semnificație aparte, vizita amintită (20-25 mai 1920). 
Prima zi a fost consacrată, exclusiv, cunoașterii instituțiilor 
importante din Chișinău. În seara de 20 mai 1920, 
notabilităţile oraşului au oferit, în onoarea regelui și a 
reginei, o cină oficială, pe timpul căreia monarhul României 
Mari a rostit un discurs. Motivându-și vizita, explica: 
„O privire mișcătoare pentru inima Mea a vrut ca astăzi, în 
ziua Sfintei Înălțări, când toată România se va ruga pentru 
sufletele sutelor de ostaşi ai săi, cari cu vieața lor au 
pecetluit Hrisovul de întregire a neamului românesc, să ne 
aflăm, Regina împreună cu Mine, în Capitala unuia din 
frumoasele ținuturi unit, pe veci, cu Regatul Meu . 

Una dintre ideile cardinale degajate în continuare a 
constituit-o înalta apreciere conferită acestui spațiu geografic 
pentru creșterea rolului României în Europa. Ca urmare, 
demonstrația monarhului a invocat, direct, cuvintele lui 
Mihail Kogălniceanu (1817-1891), care în 1843 apreciase: 
„Providenta lua de mână națiunea română ca pe o Jiică 
iubită între fiicele cele mai iubite, o scotea din toate 

pericolele şi o înălța mai tânără și mai sdravănă decât 
fusese înaintea ceasului de pieire. N-avem dar drept noi, 
Românii, de a susține că la gurile Dunării de Jos nouă ni 
s-a dat o misiune de îndeplinit?” 

În discursul său, regele Ferdinand I a ilustrat, constant, 
eforturile celor dintre Prut și Nistru pentru păstrarea 
demnităţii, ceea ce „ne-au dat dovadă că iubirea de neam nu 
s-a stins în timpurile cât Basarabia a stat sub o stăpânire ce 
nu avea legături de suflet cu poporațiunea moldovenească, 
care de veacuri alcătuieşte talpa acestei țări. 

Arhetipul unei asemenea perenități deveneau, în concepția 
regelului Ferdinand I, strădaniile voievodului Stefan cel 
Mare (1457-1504): „Sub domnia sa atât de bogată în victorii 
asupra păgânilor, s-a început ştirbirea Moldovei, prin 


pierderea țărmului mării şi a cetăților de pe Nistru 


şiDunăre. A urmat apoi răpirea Bucovinei și, în sfârşit, era 
astfel sfărâmată jumătate din trupul său şi, din aceasta, a 
urmat secătuirea ei economică şi socială”. 

Continuând evocările de nuanţă istorică, regele Ferdinand 
1 se referea, în 1920, la îngrijorările provocate truntaşilor 
Moldovei din 1812, atunci când Basarabia era inclusă 
Imperiului Țarist, transmise, în scris, sultanului, reproducând 
următorul pasaj: „Din poruncă ne vedem îndatorați a vinde 
toate acele de peste Prut moşii şi a ne desface de dânsele... 
Înfățişăm cu lacrămi din suflet stingerea şi pierderea ce ni se 
pricinuieşte dintre aceasta la atâtea lăcașuri ale credinței 
noastre cea mai desăvârșită cădere şi sdruncinare, socotind 
a ne lipsi de pământul strămoșesc”. 

Distinct, monarhul României Mari a adus un vibrant 
omagiu locuitorilor satelor din Basarabia, păstrători seculari 
ai graiului, credinţei și portului tradiţional, folosind 
următoarele cuvinte: „/ărănimea română dintre Prut şi 
Nistru, atât de blândă şi răbdătoare, nu a aşteptat alta decât 
dreptatea și lumina pentru suflet, după un veac de cufundare 
în întuneric, prin nerespectarea limbii sale strămoșești în 
şcoală și biserică. Pe când toate celelalte limbi venite aici 
după răpirea Basarabiei s-au bucurat de carte, şcoală şi 
biserică națională, numai Moldoveanul de baștină a fost 
lipsit de toate “ 

Cadrul ideatic era completat sugestiv, atât ca nuanţare a 
semnificației momentului, dar și apropiat sensibilităţii 
cunoscute a regelui Ferdinand I, cu 15 versuri din opera 
poetului basarabean Costache Stamate, relevante pentru 
eposul de dor și jale: „, Am fost și eu Român, /Dar m-am făcut 


păgân; / Căci june eu fiind, /Sărmanul meu pământ / Fu de 


Tătari călcat / Și ei sclav m-au luat / De-acuma numai 
moartea / Să mă scape poate / De păgânătate... / C-un dor 
nespus / Mă uit spre- apus: /Acolo mi-i vieaţa; / Acolo-i 
speranţa / Să fim fericiţi, / De-am fi toți uniţi... /.” 
Referindu-se la intenţiile Casei Regale de a relansa, cu 
generozitate, spiritualitatea interbelică a Basarabiei, 
monarhul încredința participanții la cina amintită, că există, 
deja, un program pentru atare demersuri, axat pe principii 
diriguitoare: „Așadar, fără nicio ură şi fără vreo prigonire, 
vom răspândi dreptate şi lumină pentru toate neamurile cari 
alăturea cu Românul irăesc pe solul bogat al Basarabiei. Și 
sunt încredințat că toate popoarele de altă limbă vor 

răspunde cu același duh de dreptate faţă de cetățenii Români 
şi că prin pacinica lor convietuire se va pune temelie 
sănătoasă propăşirii acestui pământ românesc”. 

Asemenea proiecţii urmau să devină, peste timp, un 
omagiu perpetuu adus eroilor neamului, căzuți la datorie 
(1916-1918) în Războiul cel! Mare. Ca dovadă, regele 
spunea: „Astăzi, mulțumită ostașului român şi energiei 
ascunse în sufletul Românului, avem fericirea să ne vedem 
uniți răbdător la sânul patriei deapururea întregite prin 
proclamarea de bună voie a sfintei uniri. 

Spre final, expozeul are nuanțe imperative în ceea ce 
presupunea obligaţiile civice: „Să unim deci toate sufletele, 
toate energiile noastre, spre a ajunge, muncind, toți [iii 
acestei Ţări la acelaşi mare şi sfânt scop. Sunt convins că 
toți Basarabenii vor pune mâna lor la această măreață 
operă”. 

Ca în oricare altă oportunitate, la Chișinău, Ferdinand I își 
încheia patetic şi apoteotic discursul său: „Cu această 
nădejde neclintită ce o port în suflet, strig din toată inima: 
Să trăească Basarabia şi Capitala ei”. 

Momentul din 20 mai 1920, la care ne-am referit, a avut 
loc în sala Cercului de Cultură din Chișinău. Pentru zilele 
următoare, vizita regelui Ferdinand | și a reginei Maria va 
continua, devenind un succes de răsunet în condițiile date ale 
timpului. Ca urmare, monarhul însuși va aprecia la finalul 
periplului său: „Primirea călduroasă ce Ne-a fost făcută în 
toate oraşele şi satele, pe unde drumul Ne-a dus, a pătruns 
inimile Noastre de o mare bucurie.“. Guvernarea era 
asigurată, în mai 1920, așadar, de generalul Alexandru 
Averescu. 

Peste aproape doi ani și jumătate, la 15 octombrie 1922, 
va avea loc încoronarea din Catedrala Reîntregirii de la Alba 
Iulia, Ferdinand ] de Hohenzollern-Sigmaringen și Maria de 
Edinburgh devenind primii suverani ai României Mari. 
Basarabia contribuia la noua fizionomie națională, teritorial, 
cu 44.422 de km, iar demografic avea aproximativ 
2.860.000 de locuitori, aflaţi în peste 700 de așezări, din care 
22 erau oraşe. Unele dintre acestea păstrează și astăzi ecoul 
vizitei regelui Ferdinand 1 şi a reginei Maria din 20-25 mai 
1920 în Basarabia. 

Am amintit mai sus de prezenţa Regimentului Nr. 4 Argeș 
în Basarabia, pe timpul când s-a decis Unirea. Aceeaşi 
unitate de luptă va prezenta onorul la trecerea, prin gara 
Piteşti (24 iulie 1927), a trenului mortuar cu trupul 
neînsufleţit al regelui Ferdinand I. Locul de veci se află în 
pronaosul Bisericii Episcopale din Curtea de Argeș, 
necropolă voievodală și monarhică. Din garda militară au 
făcut parte inclusiv ostași ai regimentului menționat. Peste 
11 ani, va fi adusă aici și racla reginei Maria (1875-1938). 
Titlul regal de România îl va purta, însă, Carol al II-lea. 


Bibliografie: 

1928; 

din Pitești, Pitești, 2002; 
Popa, Petre, Pitești 620. Memento. Istorie, economie, cultură, 
urbanism, Editara Paralela 45, Pitești, 2008 (în colaborare). 

Aleanul „Alean”-ului 


Din 2006, editurilor din Pitești li se adăuga încă una: este 
„Alean” şi aparţine Centrului Judeţean Argeş pentru 
Conservarea și Promovarea Culturii Tradiţionale care îi 
ducea dorul. Realizare merituoasă, dată fiind alăturarea ei 
acelor astfel de mstituţii pentru care tipărirea de cărți, 
publicații periodice, afişe formează 0 preocupare 
permanentă, rostul de a fi, rațiunea, sensul existenţei. Prea se 
întrecuse până atunci „patroana” în a „îngriji un volum după 
altul, pentru a nu-şi trece printre izbutite și o editură. I-am 
gândit îndelung și matur numele și l-am anunţat. Am avut în 
vedere semnificația vorbei „dor”, de negăsit, intraductibile 
într-o asemenea formă cu înțeles în creația folclorică 
exterioară nouă, românilor — ea se manifestă numai aici, este 
specific românească. Propunere însușită, care devenea faptă, 
realitate. S-au găsit repede solicitanți pentru aparițu în 
această nouă editură, poate și pentru că toate condițiile 
(calitate și termene de apariție, preț) conveneau. ȘI îi 
„făceam safteaua” — nu cred că supără folosirea expresiei din 
oralitatea pe care o respectăm, la care ținem — deci „Aleanul” 
pornea la drum cu Monografia comunei Coşeşti, în martie 
2006 (coordonator: Sorin Mazilescu, actualul director al 
C.J.C.P.C.T. Argeș). Veneau la rând, prin ani, volumele: 

B Școala din Vlădeşti-Argeş. Monografie istorică (autor: 

Ion Stroe); 

N Argeş. Dicționar etnocultural (Grigore 
Constantinescu); 

Bi folclor poetic din Argeş. Descântece (coordonator: 
Adriana Rujan); 

Bi Corul Ars Nova — Piteşti. 35 de ani în slujba muzicii 
româneşti (Gheorghe Gomoiu) — cele patru lucrări 
apărute, aşijderea, în 2006; 

m Mioveni. Paşi în timp (coordonator: Adrian 
Sămărescu); 

îi Caiete folclorice Argeş, vol LX-X (coordonatori: 
Adriana  Rujan, Costin Alexandrescu, Adrian 
Sămărescu); 

Bi Doina de dor... dorul de doină (Dorin Oancea); 

BN Legende şi tradiții (lon Nania); 

N Vonografia comunei Vlădești (lon Stroe); 

m Monografia satului Corbsori-Argeş (lon Miu, Maria 
Miu) — lucrări care au plecat înspre cititori în 2007); 


BN Familii de ieri şi de azi din Stănești, com. Corbi, Jud. 
Argeş (Gheorghe Ungureanu, Maria Ungurenuș, Mihai 
Ungurenuș); 

E Civilizaţia pietrei (Grigore Constantinescu); 

N Scoala din Ilințeşti — lumină, statornicie, demnitate 
(Constantin Guliman, Vasilica Săvulescu) — titluri 
scoase în 2008; 

N Dan Gherasimescu, Omul-pasăre al românilor 
(coordonator: Sorin Mazilescu); 

N Caiete folclorice Argeș, vol. XI-XII (coordonatori: 
Adriana  Rujan, Costin Alexandrescu, Adrian 
Sămărescu); 

BN Rusaliile. Sărbătoare multimilenară în spaţiul 
românesc (lon Nania); 

5 festivalul internațional de muzică corală D. G. Kiriac 
(Gheorghe Gomoiu); 

m [00 de ani de activitate corală la Topoloveni (Costin 
Alexandrescu); 

m Srtâlpeni-Argeș-România. Carte de identitate 
europeană (monografie coordonată de Adrian 
Sămărescu); 

3 Virtuozi ai fluierului. Fluieraşi din Argeş-Muscel 
(Moise Mitulescu, Traian Ciuculescu) — apărute în 
2009; 

m Cântecul Bratiei, Bratia Cântecului (autori: lon Stroe, 
Steluţa Stroe) — lucrări publicate anul acesta. 

Fostul director al Editurii, Adrian Sămărescu, și colegii 

săi îşi demonstrau competența, pasiunea și dragostea pentru 

O „„meserie nouă” pentru ei, benefică prin totul cititorilor. Le 
continuă cu succes munca poetul Alexandru Mărchidan, 
secretar literar al C.J.C.P.C.T. Argeș. 

Menţionăm că „„Alean” a onorat și trei târguri de carte, la 
Biblioteca Judeţeană Argeș „Dinicu Golescu” din Piteşti (în 
2008, 2009 şi recent), alături de „suratele” piteștene mai 
vechi, având o mai îndelungată experienţă, bucurându-se de 
o primire așteptată și alegându-se cu aprecieri la superlativ 
pentru calitatea exponatelor. Evident, am dobândit 
încrederea oamenilor care au în „Alean” un sprijin pentru 
publicarea unor titluri îmbogățind zestrea culturală a 
locurilor și înnobilând sufletele și gândul creator. 


CONSTANTIN CÂRSTOIU, 
SORIN MAZILESCU 

